marsh-mellow/assamese_wikipedia huggingface dataset:
কিষাণ মজদুৰ প্ৰজা পাৰ্টি বা চমুকৈ প্ৰজা পাৰ্টি () ভাৰতৰ এটা অধুনা বিলুপ্ত ৰাজনৈতিক দল ১৯৫১ চনত স্থাপিত হোৱা এই দলটোৱে ছোচিয়েলিষ্ট পাৰ্টিৰ সৈতে একত্ৰিত হৈ পিছৰ বছৰত পুনৰ প্ৰজা ছোচিয়েলিষ্ট পাৰ্টি গঠন কৰে দলটোৰ অন্ধ্ৰ গোটৱে অৱশ্যে পুৰণি দলটোক "প্ৰজা পাৰ্টি" নামেৰে পুনৰুজ্জীৱিত কৰিছিল আৰু কেইবছৰমান এনেকৈয়ে চলি আছিল
ইতিহাস
১৯৫১ চনৰ জুন মাহত জে বি কৃপলানীৰ নেতৃত্বত ভাৰতীয় জাতীয় কংগ্ৰেছৰ বিৰোধীসকলে কে.এম.পি.পি প্ৰতিষ্ঠা কৰে ইয়াৰ দুজন নেতা প্ৰফুল্ল চন্দ্ৰ ঘোষ আৰু টাংগুতুৰি প্ৰকাশম ক্ৰমে পশ্চিম বংগ আৰু মাদ্ৰাজৰ মুখ্যমন্ত্ৰী আছিল   দলটোৱে ১৯৫১৫২ চনৰ ভাৰতৰ সাধাৰণ নিৰ্বাচনত প্ৰতিদ্বন্দ্বিতা কৰিছিল, যিটো ভাৰতৰ প্ৰথম এনে নিৰ্বাচন আছিল এই দলটোৱে ষোল্লখন ৰাজ্যৰ ১৪৫টা সমষ্টিত প্ৰাৰ্থী দিছিল যদিও মাত্ৰ দহখন আসনতহে জয়লাভ কৰিবলৈ সক্ষম হয় ৫.৮ ভোট লাভ কৰি মাদ্ৰাজ প্ৰদেশৰ পৰা ছয়জন   আৰু মহীশূৰ ৰাজ্য, দিল্লী, উত্তৰ প্ৰদেশ আৰু বিন্ধ্য প্ৰদেশৰ পৰা এজনকৈ প্ৰাৰ্থী নিৰ্বাচিত হৈছিল   কৃপলানীয়ে নিজেই বৰ্তমান বিলীন হোৱা ফৈজাবাদ জিলা (উত্তৰ পশ্চিম) সমষ্টিৰ পৰা পৰাস্ত হৈছিল যদিও তেওঁৰ পত্নী সুচেতা কৃপলানী নতুন দিল্লীৰ পৰা নিৰ্বাচিত হৈছিল কিষাণ মজদুৰ প্ৰজা পাৰ্টিয়ে ৰাজ্যিক বিধানসভাত ৭৭খন আসন লাভ কৰে  ১৯৫২ চনৰ ছেপ্টেম্বৰ মাহত ই ছোচিয়েলিষ্ট পাৰ্টিৰ সৈতে একত্ৰিত হৈ প্ৰজা ছোচিয়েলিষ্ট পাৰ্টি গঠন কৰে ,    (2000).    1947-2000,  : , , .201

১৯৫৩ চনত মাদ্ৰাজ প্ৰদেশৰ পৰা অন্ধ্ৰক পৃথক কৰা হয়, আৰু প্ৰকাশমক ভাৰতীয় জাতীয় কংগ্ৰেছে ৰাজ্যখনৰ মুখ্যমন্ত্ৰী পদৰ প্ৰস্তাৱ দিয়ে তেওঁ প্ৰজা ছোচিয়েলিষ্ট পাৰ্টিৰ পৰা বিচ্ছিন্ন হৈ পুৰণি দলটোক "প্ৰজা পাৰ্টি" নামেৰে পুনৰুজ্জীৱিত কৰে  ১৯৫৫ চনৰ নিৰ্বাচনত কংগ্ৰেছ, প্ৰজা পাৰ্টি আৰু কৃষিকাৰ লোক পাৰ্টি (মূল প্ৰজা পাৰ্টিৰ আন এটা বিভাজিত গোট) কমিউনিষ্টৰ বিৰুদ্ধে এক ঐক্যবদ্ধ ফ্ৰণ্ট গঠন কৰি সংখ্যাগৰিষ্ঠতা লাভ কৰে 
 লগতে চাওক 
 ভাৰতীয় জাতীয় কংগ্ৰেছৰ বিভাজিত দলসমূহ
টোকা

গ্ৰন্থপঞ্জী
 
 
 
 

শ্ৰেণী:ভাৰতৰ বিলুুপ্ত ৰাজনৈতিক দল
350কিষ্কিন্ধাৰ দৃশ্য

কিষ্কিন্ধা হৈছে সংস্কৃত মহাকাব্য ৰামায়ণত বালিৰ সৰু ভায়েক বান্দৰ ৰজা সুগ্ৰীৱৰ ৰাজ্য ভাৰতৰ ঐতিহাসিক বিৱৰণ অনুসৰি, এই ৰাজ্যত সুগ্ৰীৱে তেওঁৰ বন্ধু হনুমানৰ সহায়ত শাসন কৰিছিল এই ৰাজ্যখন কৰ্ণাটকৰ বৰ্তমানৰ বিজয়নগৰ জিলাৰ হাম্পিৰ ওচৰত তুঙ্গভদ্ৰা নদীৰ (তেতিয়া পাম্পা সৰস নামেৰে জনাজাত) চাৰিওফালৰ অঞ্চল বুলি চিনাক্ত কৰা হৈছে ঋষিমুখ নামেৰে জনাজাত নদীৰ ওচৰৰ পৰ্বত আৰু সুগ্ৰীৱে তেওঁৰ নিৰ্বাসনৰ সময়ত হনুমানৰ সৈতে বাস কৰা পৰ্বতে একে নাম বহন কৰে ত্ৰেতা যুগৰ সময়ত, গোটেই অঞ্চলটো ঘন দণ্ডকা বনাঞ্চলৰ ভিতৰত আছিল, যি বিন্ধ্য ৰেঞ্জৰ পৰা দক্ষিণ ভাৰতীয় উপদ্বীপলৈকে বিস্তৃত আছিল সেয়েহে, এই ৰাজ্যখন বান্দৰ সকলৰ বুলি গণ্য কৰা হৈছিল মহাকাব্য মহাভাৰতৰ মতে, দ্বাপৰ যুগৰ সময়ত, পাণ্ডৱ সহদেৱে যুধিষ্ঠিৰৰ ৰাজসুয় যজ্ঞৰ সামৰিক অভিযানৰ সময়ত এই ৰাজ্য ভ্ৰমণ কৰিবলৈ আহিছিল বুলি কোৱা হয় 

 ৰামায়ণত কিষ্কিন্ধা 
বান্দৰৰ ৰজা বালিক ৰামৰ দ্বাৰা হত্যা কৰাৰ পিছত, ৰজাৰ সৰু ভায়েক সুগ্ৰীৱে কিষ্কিন্ধা পুনৰ দখল কৰে ইয়াৰ পূৰ্বে ৰামে সুন্দৰ মাল্যাৱত পৰ্বতমালাত (অন্ধ্ৰ প্ৰদেশ আৰু তামিলনাডুৰ এটা পৰ্বতমালা) বাস কৰিছিল, যাক সুগ্ৰীৱে সকলো সময়তে পূজা কৰিছিল সুগ্ৰীৱক বন-ৰাজ্য কিষ্কিন্ধাৰ শাসক আৰু বান্দৰৰ ৰজা হিচাপে উল্লেখ কৰা হৈছে বান্দৰ সৈন্য, ভালুক আদি তেওঁৰ আনুগত্য আছিল লংকা বিজয়ৰ পিছত ৰাম পুনৰ কিষ্কিন্ধালৈ উভতি আহে আৰু বালি পুত্ৰ অংগদক কিষ্কিন্ধাৰ কোঁৱৰ ঘোষণা কৰে 

 তথ্যউৎস 

     .:        , , 2001 
 '     
     ,       
   

 বাহ্যিক সংযোগ 

 :   
    

শ্ৰেণী:ৰামায়ণৰ স্থানসমূহ
কিৰগিজিস্তান () মধ্য এছিয়াৰ পূব ভাগৰ এখন স্থলবেষ্টিত ৰাষ্ট্ৰ ইয়াৰ চৰকাৰী নাম কিৰগিজ প্ৰজাতন্ত্ৰ (   ক্যিৰ্গিয্ ৰেস্পুব্লিকাস্যি) ইয়াৰ উত্তৰে কাজাখাস্তান, পূবে চীন, দক্ষিণে চীন আৰু তাজিকিস্তান আৰু পশ্চিমে উজবেকিস্তান বিশকেক চহৰ দেশখনৰ ৰাজধানী তথা বৃহত্তম চহৰ 

কিৰগিজ সকল মুছলমান জাতি তেওঁলোক কিৰগিজ ভাষা নামৰ একপ্ৰকাৰৰ তুৰ্কী ভাষা ব্যৱহাৰ কৰে এওঁলোক কিৰগিজিস্তানৰ জনসংখ্যাৰ সংখ্যাগৰিষ্ঠ অংশ গঠন কৰিছে 
উজবেক আৰু ৰুছ জাতিৰ লোকসকল এই অঞ্চলৰ উল্লেখযোগ্য সংখ্যালঘু সম্প্ৰদায় ঊনৈছ শতিকাৰ শেষৰ ফালে কিৰগিজিস্তান ৰুছ সম্ৰাজ্যৰ অন্তৰ্গত হয় ১৯২৪ চনত ই ছোভিয়েট ইউনিয়নৰ এখন স্বায়ত্তশাসিত অঞ্চলৰ মৰ্যাদা পায় ১৯৩৬ চনত ইয়াক ছোভিয়েট প্ৰজাতন্ত্ৰৰ মৰ্যাদা দিয়া হয় তেতিয়া এই দেশ কিৰগিজিয়া নামেও পৰিচিত আছিল ১৯৯১ চনত দেশখনে স্বাধীনতা লাভ কৰে আৰু ১৯৯৩ চনত নতুন সংবিধান গ্ৰহণ কৰা হয় 
ৰাজনীতি

কিৰগিজিস্তান এখন অৰ্ধ-ৰাষ্ট্ৰপতিশাসিত প্ৰতিনিধিত্বমূলক গণতান্ত্ৰিক ৰাষ্ট্ৰ ৰাষ্ট্ৰপতি কেৱল ৰাষ্ট্ৰৰ প্ৰধান প্ৰধানমন্ত্ৰী হৈছে দেশ খনৰ চৰকাৰ প্ৰধান ৰাষ্ট্ৰৰ প্ৰশাসনিক আৰু আন আন ক্ষমতা সমূহ এওঁৰ হাতত ন্যস্ত ৰাষ্ট্ৰৰ পৰিচালনাৰ সমস্ত ক্ষমতা চৰকাৰৰ হাতত ন্যস্ত আইন প্ৰণয়নৰ ক্ষমতা চৰকাৰ আৰু আইনসভা উভয়ৰ ওপৰত ন্যস্ত বিচাৰ ব্যৱস্থা সাধাৰণতে চৰকাৰৰ পৰা স্বতন্ত্ৰ 
 ভাষা 
কিৰগিজ ভাষা কিৰগিজিস্তানৰ চৰকাৰী ভাষা এই ভাষা কিৰগিজিস্তানৰ আধাতকৈ বেছি অধিবাসীৰ মাতৃভাষা ইয়াৰ প্ৰায় ১৬ লোক ৰুছ ভাষা ব্যৱহাৰ কৰে অন্যান্য প্ৰচলিত ভাষা সমূহ হল; উজবেক ভাষা, চীনা ভাষা, মংগোলীয় ভাষা আৰু উইগুৰ ভাষা ইয়াৰ কিছুমান উল্লেখনীয় জনগোষ্ঠী হৈছে কিৰগিজ, উজবেক, ৰাছিয়ান, জাৰ্মান আদি 

 পৰিবহণ 
সুউচ্চ পাহাৰীয়া ভূ-প্ৰকৃতি কিৰগিজিস্তানৰ পৰিবহণ ব্যৱস্থাৰ ওপৰত গভীৰ প্ৰভাৱ বিস্তাৰ কৰিছে কিৰগিজিস্তানৰ বাট-পথ সমূহ অতি দুৰ্গম, পাহাৰীয়া ঢালত, সৰ্পিলকাৰ এইবোৰৰ বেছিভাগেই সমুদ্ৰ পৃষ্ঠৰা পৰা ৩০০০ মিটাৰ ওখ গিৰিপথৰ মাজেৰে পাৰ হৈ গৈছে ইয়াৰ বাট-পথ সমূহ সঘনাই ভূমিস্খলন আৰু হিমানী সম্প্ৰপাতৰ চিকাৰ হয় শীতকালত উচ্চ উচ্চতাৰ দুৰৱৰ্তী অঞ্চলসমূহ ভ্ৰমণ কৰা অত্যন্ত দুঃসাধ্য আৰু এক প্ৰধান সমস্যা হল, ছোভিয়েট চৰকাৰৰ আমলত নিৰ্মিত বেছিভাগ পথৰ মাজেৰে বৰ্তমান আন্তৰ্জাতিক সীমা পাৰ হৈ গৈছে ইয়াৰ ফলত এই পথ সমূহ ব্যৱহাৰ কৰোঁতে আন্তৰ্জাতিক নীতি-নিৰ্দেশনা মানি চলিব লাগে যাৰ ফলত বহুত সময় নষ্ট হয় কিৰগিজিস্তানত গ্ৰামীণ আৰু পাহাৰীয়া অঞ্চলত পৰিবহণৰ মাধ্যম হিচাপে ঘোড়া ব্যৱহৃত হয় 
তথ্য উৎস

 
শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
কিৰণ কুমাৰ গগৈ অসমৰ এজন ৰাজনীতিবিদ আৰু মৰাণ বিধানসভা সমষ্টিৰ প্ৰাক্তন বিধায়ক আছিল তেখেতৰ জন্ম হৈছিল ১৯৫৬ চনত অসমৰ ডিব্ৰুগড় জিলাৰ লেজাইত তেওঁ নিৰ্দলীয় প্ৰাৰ্থী হিচাপে নিৰ্বাচনত জয়ী হৈ বিধায়ক হৈছিল         () 1985 () আৰু পিছত অসম গণ পৰিষদত যোগদান কৰে ২০১৯ চনৰ ৮ জুন তাৰিখে ডিব্ৰুগড়ৰ এখন ব্যক্তিগত চিকিৎসালয়ত তেখেতে শেষ নিশ্বাস ত্যাগ কৰে

জন্ম আৰু মৃত্যু
ডিব্ৰুগড় জিলাৰ লেজাই অঞ্চলৰ ভিতৰুৱা বৰদৈবাম গাৱঁত ১৯৫৬ চনৰ ভাদ মাহৰ কৃষ্ণ অষ্টমীত কিৰণ কুমাৰ গগৈৰ জন্ম হৈছিল৷ বহু দিনৰ পৰা তেওঁ বৃক্কৰোগত আক্ৰান্ত হৈ আছিল, শেষত ২০১৯ চনৰ ৮ জুন তাৰিখে ডিব্ৰুগড়ৰ এখন ব্যক্তিগত চিকিৎসালয়ত তেখেতে শেষ নিশ্বাস ত্যাগ কৰে মৃত্যুৰ সময়ত তেওঁ পত্নী আৰু দুজন পুত্ৰক এৰি থৈ যায়

ৰাজনৈতিক জীৱন
ৰাজনীতিত যোগদান কৰাৰ পূৰ্বে তেখেত লেজাই উচ্চতৰ মাধ্যমিক বিদ্যালয়ত হিন্দী শিক্ষক হিচাপে কৰ্মৰত আছিল ১৯৮৫ চনত অসমৰ ডিব্ৰুগড় জিলাৰ মৰান বিধানসভা সমষ্টিৰ পৰা নিৰ্দলীয় প্ৰাৰ্থী হিচাপে নিৰ্বাচনত জয়ী হৈ বিধায়ক হৈছিল আৰু পিছত অসম গণ পৰিষদত যোগদান কৰে ইয়াৰ পিছত তেওঁ অসম গণ পৰিষদ দলৰ প্ৰাৰ্থী হিচাপে ১৯৯১ আৰু ১৯৯৬ চনতো মৰান বিধানসভা সমষ্টিৰ পৰা প্ৰতিদ্বন্দিতা আগবঢ়াইছিল যদিও পৰাজয় বৰণ কৰিবলগীয়া হৈছিল

তেখেত অসম পেট্ৰ'কেমিকল লিমিটেডৰ অধ্যক্ষ আছিল তেখেত অসম সাহিত্য সভাৰ ডিব্ৰুগড় জিলা সমিতিৰ প্ৰাক্তন সভাপতি আছিল আৰু মৃত্যুৰ সময়লৈকে কেন্দ্ৰিয় সমিতিৰ সদস্য আছিল তেখেত অসম অন্যান্য পিছপৰা জাতি পৰিষদৰ উপাধ্যক্ষও আছিল

তথ্য সংগ্ৰহ

শ্ৰেণী:অসমৰ ৰাজনীতিক
কিৰণ দেশাই (; জন্ম: ৩ ছেপ্টেম্বৰ ১৯৭১) এগৰাকী ভাৰতীয় লেখিকা তেওঁ ইংৰাজী ভাষাত ৰচনা কৰা উপন্যাস 'দা ইনহেৰিটেন্স অফ লষ্ট'ৰ বাবে ২০০৬ চনত মেন বুকাৰ বঁটা লাভ কৰে একেখন উপন্যাসৰ বাবে তেওঁ ৰাষ্ট্ৰীয় গ্ৰন্থ সমালোচক চক্ৰৰ ফিক্সন বঁটাও লাভ কৰিছিল ২০১৫ চনৰ জানুৱাৰী মাহত ভাৰতৰ আগশাৰীৰ বাণিজ্য আলোচনী "দা ইকনমিক টাইমছ"য়ে তেওঁক বিশ্বৰ প্ৰভাৱশালী ভাৰতৰ ২০ গৰাকী মহিলাৰ তালিকাত স্থান দিয়ে তেওঁৰ মাতৃ বিখ্যাত লেখিকা অনিতা দেশাই
প্ৰাৰম্ভিক জীৱন আৰু শিক্ষা
১৯৭১ চনৰ ৩ ছেপ্টেম্বৰ তাৰিখে ভাৰতৰ ৰাজধানী নতুন দিল্লীত কিৰণ দেশাইৰ জন্ম হৈছিল তেওঁৰ মাতৃ অনিতা দেশাই এগৰাকী বিখ্যাত ভাৰতীয় লেখিকা আৰু তেওঁ তিনিবাৰ মেন বুকাৰ বঁটালৈ মনোনীত হৈছিল কিৰণে তেওঁৰ বাল্যকাল পুনেত অতিবাহিত কৰে আৰু পিছলৈ তেওঁলোক মুম্বাইলৈ যায় তেওঁ কেথেড্ৰেল এণ্ড জন কেনন স্কুলত প্ৰাৰম্ভিক শিক্ষা গ্ৰহণ কৰে ১৪ বছৰ বয়সত কিৰণ তেওঁৰ মাতৃৰ সৈতে ইংলেণ্ডলৈ যায় তাত এবছৰ থকাৰ পিছত তেওঁলোক আমেৰিকা যুক্তৰাষ্ট্ৰলৈ যায় তাত তেওঁ হলিন্স বিশ্ববিদ্যালয়ৰ অন্তৰ্গত বেনিংটন কলেজ আৰু কলম্বিয়া বিশ্ববিদ্যালয়ত সৃজনশীল সাহিত্য অধ্যয়ন কৰে
কৰ্মৰাজি
তেওঁৰ প্ৰথম উপন্যাস হল 'হুল্লাবালু ইন দা গুৱাভা অৰ্কাৰ্ড' এই উপন্যাসখন ১৯৯৮ চনত প্ৰকাশিত হৈছিল ইয়াৰ বাবে তেওঁ চালমান ৰুশ্বদিৰ দ্বাৰা প্ৰশংসিত হৈছিল এই উপন্যাসখনে বেটি ট্ৰাক্স বঁটা লাভ কৰিছিল এই বঁটা কমনৱেলথ ৰাষ্ট্ৰসমূহৰ ৩৫ বছৰ অনুৰ্ধ নাগৰিকক শ্ৰেষ্ঠ উপন্যাসৰ বাবে ছচাইটি অফ অথাৰ নামৰ সংগঠনে প্ৰদান কৰে

তেওঁৰ দ্বিতীয় উপন্যাস 'দা ইনহেৰিটেন্স অফ লষ্ট' ২০০৬ চনত প্ৰকাশিত হয় এই উপন্যাসখনে গোটেই এছিয়া, ইউৰোপ আৰু আমেৰিকা যুক্তৰাষ্ট্ৰত বিশেষভাৱে সমাদৃত হয় আৰু সমালোচক সকলৰ পৰা প্ৰশংসা বুটলিব সক্ষম হয় ইয়াৰ বাবে তেওঁ ২০০৬ চনত মেন বুকাৰ বঁটা আৰু ৰাষ্ট্ৰীয় গ্ৰন্থ সমালোচক চক্ৰৰ ফিক্সন বঁটা লাভ কৰিছিল

২০০৮ চনৰ আগষ্ট মাহত কিৰণ দেশাইয়ে বিবিচি ৰেডিঅ' ৩ৰ দ্বাৰা অনুষ্ঠিত প্ৰাইভেট পেছন নামৰ সংগীতিক-জীৱনী আলোচনাত অংশগ্ৰহণ কৰিছিল ইয়াৰ সূত্ৰধাৰ আছিল মাইকেল বাৰ্কলে ২০০৭ চনৰ মে মাহত অনুষ্ঠিত এছিয়া হাউচ ফেষ্টিভেল অফ কল্ড লিটাৰেছাৰত তেওঁক মুখ্য সাহিত্যিক হিচাপে সন্মানিত কৰা হয়

২০১৩ চনত তেওঁ আমেৰিকান একাডেমী ইন বাৰ্লিনৰ বাৰ্লিন বঁটা লাভ কৰে ২০১৫ চনৰ জানুৱাৰী মাহত ভাৰতৰ আগশাৰীৰ বাণিজ্য আলোচনী "দা ইকনমিক টাইমছ"য়ে তেওঁক বিশ্বৰ প্ৰভাৱশালী ভাৰতৰ ২০ গৰাকী মহিলাৰ তালিকাত স্থান দিয়ে
গ্ৰন্থৰাজি
 
 
তথ্য উৎস

বাহ্যিক সংযোগ

 লীগেছিছ, লছ এণ্ড লিটাৰেছাৰ , 'নিৰালী মেগাজিন', ডিচেম্বৰ ২০০৬
 কিৰণ দেশাইৰ জীৱনী
 ৰেডিফৰ লগত সাক্ষাৎকাৰ
 আমেৰিকান একাডেমী বাৰ্লিনত হল্টজব্ৰিংক ফেল' হিচাপে কিৰণ দেশাই 
শ্ৰেণী:ভাৰতীয় সাহিত্যিক
শ্ৰেণী:বুকাৰ বঁটা বিজয়ী
কিৰণ নাদৰ কলা সংগ্ৰহালয়    () কিৰণ নাদৰ কলা সংগ্ৰহালয় নতুন দিল্লী আৰু নয়ডাত অৱস্থিত এটা ব্যক্তিগত আধুনিক আৰু সমকালীন কলা সংগ্ৰহালয় ২০১০ চনত স্থাপিত এইটো ভাৰতৰ প্ৰথম আধুনিক আৰু সমসাময়িক শিল্পকলাৰ প্ৰতি সমৰ্পিত ব্যক্তিগত সংগ্ৰহালয়
ইতিহাস
শিৱ নাদৰ ফাউণ্ডেশ্যনৰ পৃষ্ঠপোষকতাত নিৰ্মাণ কৰা এই সংগ্ৰহালয়টো নয়ডাৰ এইচ চি এল টেকন'লজীছৰ চৌহদত নিৰ্মিত এটা গেলেৰী হিচাপে আৰম্ভ হৈছিল তেওঁলোকে ২০১০ চনৰ জানুৱাৰী মাহত মুকলি দুৱাৰ শীৰ্ষক প্ৰদৰ্শনীৰে ইয়াৰ দুৱাৰ জনসাধাৰণৰ বাবে মুকলি কৰে এই প্ৰদৰ্শনীত যোৱা দুটা দশকৰ সুপৰিচিত শিল্পী কিৰণ নাদৰৰ অসাধাৰণ কৰ্মৰাজী সন্নিবিষ্ট কৰা হৈছে

এবছৰৰ পিছত কিৰণ নাদৰ কলা সংগ্ৰহালয় ছাকেট জিলা কেন্দ্ৰৰ চাউথ ক'ৰ্ট মললৈ স্থানান্তৰিত কৰা হৈছিল,   (22  2013),          .  (8  2013),      . যাৰ উদ্বোধন টাইম আনফোল্ডেড প্ৰদৰ্শনীৰে হৈছিল আৰু য'ত ৫০ জন শিল্পীৰ শিল্পকৰ্ম প্ৰদৰ্শিত হৈছিল ২০১৯ চনত ডেভিদ এডজায়েক ইন্দিৰা গান্ধী আন্তঃৰাষ্ট্ৰীয় বিমানবন্দৰৰ ওচৰৰ কিৰণ নাদৰ কলা সংগ্ৰহালয়ৰ বাবে ৯,৩০০ মিটাৰ বৰ্গফুট (১ লাখ বৰ্গফুট) জুৰি এটা নতুন অট্টালিকাৰ ডিজাইন কৰিবলৈ দিয়া হয়, য'ত আছে অস্থায়ী প্ৰদৰ্শনী আৰু কলা সংগ্ৰহৰ ঘূৰ্ণনশীল প্ৰদৰ্শনৰ বাবে ১১টা গেলেৰী  (19  2023),  '   ,     '   '    .

 প্ৰসংগ 

শ্ৰেণী:উত্তৰ প্ৰদেশৰ সংগ্ৰহালয়
শ্ৰেণী:দিল্লীৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
শ্ৰেণী:ভাৰতৰ কলা সংগ্ৰহালয় আৰু গেলাৰী
কিৰণ বালা বড়া (১৯০৪ - ৮ জানুৱাৰী ১৯৯৩) এগৰাকী ভাৰতীয় স্বাধীনতা সংগ্ৰামী আৰু সমাজ সংস্কাৰক তেওঁ ভাৰতৰ স্বাধীনতা আন্দোলনৰ অসহযোগ আন্দোলন, আইন অমান্য আন্দোলন আৰু ভাৰত ত্যাগ আন্দোলনৰ সৈতে সক্ৰিয়ভাৱে জড়িত আছিল তেওঁ শ্ৰীমন্ত শংকৰদেৱ সংঘৰ এগৰাকী সক্ৰিয় কৰ্মী আছিল তেওঁ ভাৰত চৰকাৰ আৰু অসম চৰকাৰৰ পৰা স্বাধীনতা সংগ্ৰামী পেঞ্চন লাভ কৰিছিল
প্ৰাৰম্ভিক জীৱন
১৯০৪ চনত অসমৰ নগাঁও জিলাৰ হয়বৰগাঁৱত কিৰণ বালা বড়াৰ জন্ম হৈছিল তেওঁৰ পিতৃ কমল চন্দ্ৰ পণ্ডিত আৰু মাতৃ সৰোজ আইদেউ কমল চন্দ্ৰ পণ্ডিত এগৰাকী শিক্ষক আছিল কিৰণ বালা বড়ায়ে সেইসময়ত সমাজৰ পৰা স্ত্ৰীশিক্ষাৰ বিৰুদ্ধে থকা প্ৰৱল বাধা নেওচি তৃতীয় শ্ৰেণীলৈ অধ্যয়ন কৰিবলৈ সক্ষম হৈছিল সেইসময়ত প্ৰচলিত বাল্যবিবাহৰ ৰীতি মতে নগাঁৱৰ কামপুৰৰ পাৰলি গুৰিৰ চাকি ৰাম লস্কৰৰ সৈতে তেওঁৰ বিবাহ সম্পন্ন হয় কিন্তু বিবাহৰ কিছুকাল পিছতেই তেওঁৰ স্বামীৰ মৃত্যু ঘটে হয়ে কিৰণ বালাৰ পিতৃ কমল চন্দ্ৰয়ে তেওঁক কন্যাৰ সৈতে নিজ গৃহলৈ লৈ আনে তেওঁৰ কৈশোৰ কালৰ পৰায়ে দেশৰ স্বাধীনতা সংগ্ৰাম আৰু বিদ্ৰোহৰ প্ৰতি আকৰ্ষিত হৈছিল
স্বাধীনতা আন্দোলনত অৱদান
১৯২০ৰ দশক
কিৰণ বালা বড়ায়ে অসহযোগ আন্দোলনত অংশগ্ৰহণ কৰিছিল তেওঁ বিশেষকৈ পুঁজি সংগ্ৰহৰ কামৰ লগত জড়িত আছিল ইয়াৰ বাবে তেওঁ পূৰ্ণ চন্দ্ৰ শৰ্মা, মহীধৰ বৰা, হলধৰ ভূঞা আৰু দেৱকান্ত বৰুৱাৰ পৰা উৎসাহ আৰু সহযোগ লাভ কৰিছিল সেইসময়তে তেওঁ চন্দ্ৰপ্ৰভা শইকীয়ানীক লগ পায় আৰু তেওঁৰ নিৰ্দেশত কিৰণ বালায়ে বিভিন্ন সমাজ সংস্কাৰমূলক কাম হাতত লয় তেওঁ সমাজৰ পৰা ৰাগীয়াল দ্ৰব্য যেনে কানি আৰু ভাঙৰ বিৰুদ্ধে যুঁজ দিছিল ১৯২৯ চনত কংগ্ৰেছৰ লাহোৰ অধিবেশনত গ্ৰহণ কৰা পূৰ্ণ স্বৰাজৰ প্ৰস্তাৱ ১৯৩০ চনৰ ২৬ জানুৱাৰীত উদযাপন কৰোঁতে কিৰণ বালায়ে প্ৰায় ৪০০ মহিলাৰ সৈতে কলিয়াবৰত এক সভা অনুষ্ঠিত কৰিছিল
১৯৩০ৰ দশক
আইন ভংগ কৰাৰ বাবে তেওঁ কেইবাবাৰো কাৰাবাস কাটিবলগীয়া হৈছিল ১৯৩১ চনৰ ৭ ফেব্ৰুৱাৰী তাৰিখে জেলত থাকোতে তেওঁ গুৰুতৰ ভাবে অসুস্থ হয় তাৰ চাৰি মাহৰ পিছত তেওঁক জেলৰ পৰা অব্যাহতি দিয়া হয় ১৯৩২ চনত তেওঁক শ্বিলংৰ জেললৈ বদলি কৰা হয় 

এইসময়ত তেওঁ সনত ৰাম বড়াৰ সৈতে দ্বিতীয় বিবাহ কৰে সনত ৰামৰ আগৰ ঘৈণীৰ ফালৰ পাঁচ গৰাকী সন্তান আছিল তেওঁ নতুনকৈ স্থাপিত হোৱা শ্ৰীমন্ত শংকৰদেৱ সংঘৰ প্ৰতিষ্ঠাপক সম্পাদক আছিল ইয়াৰ লগতে কিৰণ বালা বড়ায়েও সংঘৰ লগত জড়িত হৈ পৰে 

তেওঁ মহাত্মা গান্ধীয়ে আৰম্ভ কৰা আইন অমান্য আন্দোলনত জঁপিয়াই পৰে তেওঁ ঘৰে ঘৰে গৈ গাঁৱৰ মানুহক সজাগ কৰিবলৈ লৈছিল ইয়াৰ লগতে তেওঁ মানুহ আৰু খাদ্য সংগ্ৰহৰ কাম নিয়াৰিকৈ পৰিচালনা কৰিছিল  

তেওঁ সতীদাহ প্ৰথা, বাল্যবিবাহ আদি সামাজিক ব্যাধিৰ বিষয়ে সজাগতা সৃষ্টি কৰিছিল ইয়াৰ লগতে তেওঁ নাৰী শিক্ষাৰ মানুহক উৎসাহিত কৰিছিল 
১৯৪০ৰ দশক
১৯৪২ চনৰ ভাৰত ত্যাগ আন্দোলনত কিৰণ বালায়ে যোগ দি লাঠী চাৰ্চ খাইছিল এইসময়ত তেওঁ ব্ৰিটিছৰ পৰা ৰক্ষা পাবলৈ আত্মগোপন কৰিছিল এনেকৈ তেওঁ ভাৰতে স্বাধীনতা লাভ কৰাৰ লৈকে ব্ৰিটিছ শাসনৰ বিৰুদ্ধে যুঁজ দিছিল

স্বাধীনোত্তৰ কাল
কিৰণ বালা বড়া
ভাৰতে ১৯৪৭ চনৰ ১৫ আগষ্টত স্বাধীনতা লাভ কৰাৰ পিছত কিৰণ বালা বড়ায়ে নিজৰ সংসাৰ আৰু সন্তানৰ ওপৰত মনোনিবেশ কৰে তেওঁক ভাৰত চৰকাৰ আৰু অসম চৰকাৰে স্বাধীনতা সংগ্ৰামী পেঞ্চন প্ৰদান কৰিছে  '    : 2791  '    : 1137

১৯৯৩ চনৰ ৮ জানুৱাৰী তাৰিখে কিৰণ বালা বড়াৰ মৃত্যু হয় মৃত্যুৰ আগমুহূৰ্তলৈকে তেওঁ শ্ৰীমন্ত শংকৰদেৱ সংঘৰ কৰ্মী হিচাপে জড়িত আছিল

তথ্য উৎস

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ স্বাধীনতা সংগ্ৰামী
শ্ৰেণী:অসমৰ সমাজকৰ্মী
কিৰণ মকছুদ বালুচ ( ; জন্ম: ২৩ ফেব্ৰুৱাৰী ১৯৭৮) এগৰাকী প্ৰাক্তন পাকিস্তানী মহিলা ক্ৰিকেটাৰ   তেওঁ অল-ৰাউণ্ডাৰ হিচাপে খেলিছিল,আৰু সোঁহাতেৰে বেটিং আৰু বলিং দুয়োটাতে সমানে পাৰদৰ্শিতা দেখুৱাইছিল পাকিস্তানৰ হৈ তিনিখন টেষ্ট মেচ আৰু ৪০ খন এদিনীয়া আন্তঃৰাষ্ট্ৰীয় মেচত অংশগ্ৰহণ কৰিছিল ২০০৪ চনত ৱেষ্ট ইণ্ডিজৰ বিৰুদ্ধে ২৪২ ৰান সংগ্ৰহ কৰি মহিলা টেষ্ট ক্ৰিকেটত সৰ্বাধিক স্ক'ৰৰ অভিলেখ গঢ়িছিল তেওঁ কৰাচীৰ হৈ ঘৰুৱা মহিলা ক্ৰিকেট দলত খেলিছিল

প্ৰাৰম্ভিক জীৱন আৰু ক্ৰিকেটৰ সৈতে পৰিচয়
কিৰণ বালুচ পৰিয়ালৰ জেষ্ঠ সন্তান আছিল তেওঁৰ পিতৃ এজন পেছাদাৰী ক্ৰিকেটাৰ আছিল যিয়ে কোৱাইড-ই-আজম ট্ৰফীৰ দৰে প্ৰতিযোগিতাত আৰু পাকিস্তান টেলিভিছন আৰু পাকিস্তান আন্তঃৰাষ্ট্ৰীয় বিমান সংস্থাৰ দৰে দলৰ হৈ খেলিছিল এনে পৰিবেশত ডাঙৰ হোৱা বাবেই কিৰনে অতি কম বয়সৰ পৰাই ক্ৰিকেট খেলিবলৈ প্ৰেৰণা পাইছিল সৰুতে তেওঁ বাস্কেটবল আৰু বেডমিণ্টন আদিও খেলিছিল কাৰণ সেই সময়ত স্কুলত মহিলাসকলৰ বাবে ক্ৰিকেট খেলাৰ সুবিধা নাছিল দেউতাকে কিৰণক বলিং শিকাইছিল আৰু কিৰণে নিয়মিতভাৱে দেউতাক আৰু সৰু ভায়েকৰ  সৈতে ক্ৰিকটৰ অণুশীলন কৰিছিল

জাতীয় দলত প্ৰৱেশ
১৯৯৬ চনৰ অক্টোবৰ মাহত শ্বাইজা খানৰ নেতৃত্বত পাকিস্তান মহিলা ক্ৰিকেট নিয়ন্ত্ৰণ সংস্থাই অষ্ট্ৰেলিয়া আৰু নিউজিলেণ্ড ভ্ৰমণ কৰিবলৈ লোৱা দল এটা গঢ়ি তুলিবলৈ পৰীক্ষামূলকভাৱে খেলুৱৈৰ সন্ধানত নামিছিল কিৰণ বালুচক শ্বাইজা খানে দলটোত অংশ গ্ৰহণ কৰিবলৈ যোগাযোগ কৰিছিল ১৯৯৭ চনলৈকে বালুচে কোনো প্ৰতিযোগিতামূলক ক্ৰিকেট খেলা নাছিল তেওঁৰ প্ৰথমখন উল্লেখযোগ্য প্ৰতিযোগিতা আছিল পাকিস্তানত বাৰ্ষিক ঘৰুৱা প্ৰতিযোগিতা ফাতিমা জিন্না ট্ৰফী ইয়াৰ পিছত ১৯৯৭ চনত অষ্ট্ৰেলিয়া আৰু নিউজিলেণ্ড ভ্ৰমণ কৰা ৰাষ্ট্ৰীয় দলত তেওঁক তিনিখন এদিনীয়া আৰু কেইখনমান ঘৰুৱা খেল খেলিবলৈ নিৰ্বাচিত কৰা হৈছিল ১৯৯৭ চনৰ জানুৱাৰী মাহত নিউজিলেণ্ডৰ বিৰুদ্ধে খেলা প্ৰথমখন এদিনীয়া মেচত বালুচে পাকিস্তান মহিলা ক্ৰিকেট দলক প্ৰতিনিধিত্ব কৰিছিল  সেইখন খেলত ৫৬ ৰানত পাকিস্তানৰ  সকলো উইকেট আউট হৈছিল, আৰু সেই একেখন খেলতে বালুচে ১৯ ৰান সংগ্ৰহ কৰি সৰ্বাধিক স্কৰ কৰিছিল পাকিস্তানে খেলখনত ১০ উইকেটত পৰাস্ত হয়  পিছৰ খেলখনত কিৰণ বালুচে একৰান ও নকৰাকৈ বাহিৰ হৈছিল তাৰ পিছৰ ছিৰিজ' অষ্ট্ৰেলিয়া আৰু ভাৰতত তেওঁৰ দুৰ্বল প্ৰদৰ্শন অব্যাহত আছিল শৃংখলাৰ 
সেই সময়ছোৱাত ভাৰতত ডেনমাৰ্কৰ বিৰুদ্ধে খেলা এখন মেচত তেওঁ ১৩ ৰানত ২টা উইকেট দখল কৰে, যিটো তেওঁৰ এদিনীয়া বলিঙৰ শ্ৰেষ্ঠ প্ৰদৰ্শন হৈয়ে আছে

ইয়াৰ পিছত ১৯৯৮ চনত শ্ৰীলংকা ভ্ৰমণ কৰা টেষ্ট দলৰ বাবে বালুচক নিৰ্বাচিত কৰা হয় পাকিস্তান মহিলা ক্ৰিকেট দলটোৱে শৃংখলাত প্ৰথমখন টেষ্ট মেচ খেলে প্ৰথমখন টেষ্ট মেচত খেলি বালুচে প্ৰথম ইনিংছত ৭৬ ৰান সংগ্ৰহ কৰি নিজৰ দলৰ হৈ শীৰ্ষস্থান দখল কৰে কিন্তু আয়োজক দলটোৱে ৩০৯ ৰানত জয়লাভ কৰে  ২০০০ চনত আয়াৰলেণ্ডৰ বিৰুদ্ধে তেওঁৰ পৰৱৰ্তী মেচত একৰান ও নকৰাকৈ আউট হৈছিল ইয়াৰ পিছত দলটোৱে ২০০৪ চনত ঘৰুৱা শৃংখলাত ৱেষ্ট ইণ্ডিজৰ বিৰুদ্ধে খেলিছিল শৃংখলাৰ একমাত্ৰ টেষ্ট মেচখনৰ প্ৰথম ইনিংছত কিৰণ বালুচে ব্যত্তিগত ২৪২ ৰান সংগ্ৰহ কৰিছিল যিটো ২০২১ চনলৈকে মহিলা টেষ্ট ক্ৰিকেটত এগৰাকী খেলুৱৈৰ ব্যক্তিগত সৰ্বাধিক স্ক'ৰ বুলি উল্লেখিত হৈ আছে মেচখনৰ তৃতীয় ইনিংছত ৪১ ৰানত ২টা উইকেট দখল কৰি তেওঁ কেৰিয়াৰৰ সৰ্বশ্ৰেষ্ঠ টেষ্ট বলিং প্ৰদৰ্শন অৰ্জন কৰে 

টোকা
কিৰণ বালুচে ভাৰতৰ মহিলা ক্ৰিকেটাৰ মিতালী ৰাজৰ পূৰ্বৰ ২১৪ ৰাণৰ অভিলেখ অতিক্ৰম কৰে

তথ্য সূত্ৰ

শ্ৰেণী:জীৱিত ব্যক্তি
শ্ৰেণী:খেলুৱৈ
শ্ৰেণী:পাকিস্তানৰ ব্যক্তি
কিৰণ মনৰাল ((; জন্ম: ১৯৭১) এগৰাকী ভাৰতীয় লেখক ২০১১ চনত, মুম্বাইত বসবাস কৰা মনৰালৰ প্ৰথমখন উপন্যাস দ্য ৰিলাক্টেণ্ট ডিটেকটিভ প্ৰকাশ পায়  মনৰালে ২০১৫ চনত ৰচনা কৰা কৰ্মিক কীড্চ তেওঁৰ প্ৰথমখন নন-ফিকচন গ্ৰন্থ মনৰালৰ নিজৰ পুত্ৰ সন্তানক ডাঙৰ কৰাৰ অভিজ্ঞতাৰ আধাৰত ৰচিত কিতাপখন সন্তান প্ৰতিপালন বিষয়ক এখন পৰিচয়মূলক গ্ৰন্থ দুৰ্যোগ পীড়িতসকলক সহায়ৰ অৰ্থে গঠিত স্বেচ্ছাসেৱকৰ এটি সংগঠন ইণ্ডিয়ান হেল্পছৰ মনৰাল প্ৰতিষ্ঠাপক

সংক্ষিপ্ত জীৱনী
১৯৭১ চনৰ ২২ জুন তাৰিখে মুম্বাইত জন্মগ্ৰহণ কৰা মনৰালে মুম্বাইৰ ডুৰুৱেলো কনভেন্ট হাইস্কুলত পঢ়িছিল আৰু ১৯৯১ চনত মিথিবাঈ কলেজৰপৰা ইংৰাজী বিষয়ত স্নাতক ডিগ্ৰী অৰ্জন কৰিছিল বিজ্ঞাপনৰ কপিৰাইটাৰ হিচাপে কাম কৰাৰ পিছত, মনৰালে মুম্বাইৰ ডিএছজে টিভিৰ বাতৰি বিভাগত যোগদান কৰে আৰু দ্য টাইমছ অৱ ইণ্ডিয়া কাকত আৰু কস্মোপলিটান (আলোচনী)ৰ বাবে ফিচাৰ ৰাইটাৰ হিচাপে কাম কৰে ২০০০ চনত, তেওঁ এগৰাকী ফ্ৰিলান্স সাংবাদিক ৰূপে কাম কৰিছিল আৰু ২০০৫ চনৰপৰা মনৰালে "থাৰ্টিছিক্স এণ্ড কাউন্টিং" আৰু "কৰ্মিক কীড্চ" নামে দুটা ব্লগৰ কাম আৰম্ভ কৰে আৰু ব্লগাৰ ৰূপে পৰিচিতি লাভ কৰে সন্তান প্ৰতিপালনত অধিক সময় ব্যয় কৰাৰ অৰ্থে দুয়োটা ব্লগেই বন্ধ কৰাৰ আগলৈকে মনৰালৰ দুয়োটা ব্লগকে ভাৰতৰ আটাইতকৈ জনপ্ৰিয় ব্লগবোৰৰ ভিতৰত অন্যতম বুলি গণ্য কৰা হৈছিল 

ইয়াৰ পিছতেই মনৰাল লিখন ক্ষেত্ৰলৈ আহে আৰু ২০১১ চনত মনৰালৰ প্ৰথমখন কিতাপ দ্য ৰিলাক্টেণ্ট ডিটেকটিভ  প্ৰকাশ পায় কিতাপখনে ইতিবাচক সমালোচনা লাভ কৰিছিল   ২০১৪ চনত প্ৰকাশ পোৱা ৱানচ্ আপঅন আ ক্ৰাচ গ্ৰন্থত পদে পদে দুৰ্ভাগ্যৰ সন্মুখীন হোৱা এগৰাকী অফিচত কাম কৰা ছোৱালীৰ প্ৰেমৰ অভিজ্ঞতা বৰ্ণিত হৈছে ভূমধ্য সাগৰীয় এখন জাহাজত সংধটিত এটি প্ৰেমজনিত ঘটনাৰ পটভূমিত ৰচিত মনৰালৰ আন এখন প্ৰেম বিষয়ক গ্ৰন্থ হল ২০১৫ চনত প্ৰকাশিত অল এবৰ্ড

একে বছৰতে মনৰালৰ প্ৰথমখন নন-ফিকচন গ্ৰন্থ কৰ্মিক কীড্চ : দ্য ষ্টৰি অৱ পেৰেণ্টিং নবডি টল্ড য়্যু!  প্ৰকাশ পায়, কিতাপখনত মনৰালৰ পুত্ৰ সন্তান জন্মৰ পৰা দহ বছৰ বয়সলৈ ডাঙৰ-দীঘল কৰাৰ অভিজ্ঞতা বৰ্ণনা কৰা হৈছে এজন পঢ়ুৱৈয়ে কৈছে যে, কিতাপখন কেৱল মাতৃসকলৰ বাবে নহয়, ইয়াক সকলোৱে পঢ়া উচিত   হিমালয়ৰ পাদদেশক পটভূমি ৰূপে লৈ ৰচিত মনৰালৰ উপন্যাস দ্য ফেচ এট দ্য ৱিণ্ডক ৰহস্যময়, গুপ্ত পৰিচয়ৰ এটা উদ্ভট ক'লা কাহিনী (ডাৰ্ক ষ্টৰি) বুলি বৰ্ণনা কৰা হৈছে 

মনৰালৰ উপন্যাস, চেভিং মায়া, ইংলেণ্ড আৰ্ট কাউন্সিলৰ দ্বাৰা সমৰ্থিত চাবট্যুৰ এৱাৰ্ডছ ইউকেৰ বাবে তালিকাভুক্ত হৈছিল ২০১৮ চনত প্ৰকাশিত তেওঁৰ মিচিং, প্ৰিজিউমড্ ডেড হৈছে এখন মনস্তাত্ত্বিক থ্ৰিলাৰ টাইমছ অৱ ইণ্ডিয়াই কৈছে যে, কিতাপখন "মানসিক ৰোগৰ সৈতে যুঁজি থকা প্ৰিয়জনক জনা প্ৰত্যেকেই পঢ়া উচিত" 

গ্ৰন্থপঞ্জী
 দ্য ৰিলাক্টেণ্ট ডিটেকটিভ  (২০১১)
 ৱানচ্ আপঅন আ ক্ৰাচ (২০১৪)
 অল এবৰ্ড(২০১৫)
 কৰ্মিক কীড্চ : দ্য ষ্টৰি অৱ পেৰেণ্টিং নবডি টল্ড য়্যু! (২০১৫)
 দ্য ফেচ এট দ্য ৱিণ্ড (২০১৬)
 চেভিং মায়া (২০১৮)
 মিচিং, প্ৰিজিউমড্ ডেড (২০১৮)
 থাৰ্টিন ষ্টেপচ্ টু ব্লাডি গুড পেৰেণ্টিং (২০১৯) 
 দ্য কিটি পাৰ্টি মাৰ্ডাৰ (২০২০)

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
কিৰণ মহেশ্বৰী (, ২৯ অক্টোবৰ ১৯৬১  ৩০ নৱেম্বৰ ২০২০) আছিল ৰাজস্থান ৰাজ্যৰ এজন ভাৰতীয় ৰাজনীতিবিদ৷ তেওঁ ভাৰতীয় জনতা পাৰ্টিৰ প্ৰতিনিধি আছিল

জীৱনী
কিৰণ মহেশ্বৰীয়ে ১৪ নং লোকসভা (২০০৪২০০৯)ত উদয়পুৰ সমষ্টিৰ পৰা সংসদৰ সদস্য হিচাপে নিৰ্বাচিত হৈ সদনত কাৰ্যনিৰ্বাহ কৰিছিল ২০০৯ চনৰ মে' মাহৰ নিৰ্বাচনত আজমেৰ লোকসভা সমষ্টিৰ পৰা তেওঁ ভাৰতীয় জাতীয় কংগ্ৰেছৰ শচীন পাইলটৰ বিৰুদ্ধে যুঁজ দি ১৫ নং লোকসভাত পৰাস্ত হয় ইয়াৰ পিছত তেওঁ ৰাজস্থান বিধানসভা নিৰ্বাচনত ৰাজসামন্দ বিধানসভাৰ আসনৰ পৰা ডিচেম্বৰ ২০১৩ নিৰ্বাচনত প্ৰতিদ্বন্দ্বিতা কৰে আৰু ৩০,০০০ৰো অধিক ভোটৰ ব্যৱধানত জয়ী হয় ২০১৮ চনৰ বিধানসভা নিৰ্বাচনত তেওঁ এই আসনখন অক্ষুণ্ণ ৰাখিছিল

২০২০ চনত তেওঁ কভিড-১৯ত আক্ৰান্ত হয়৷ পৰীক্ষাত কভিড-পজিটিভ পোৱা গৈছিল৷ এমাহৰ পিছত ৩০ নৱেম্বৰত, হাৰিয়ানাৰ গুৰুগ্ৰামৰ মেদান্তা চিকিৎসালয়ত চিকিৎসাধীন হৈ থকা অৱস্থাত তেওঁৰ মৃত্যু হয়৷ তেওঁ ২১ দিন চিকিৎসালয়ত ভৰ্তি হৈ আছিল৷
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
কিৰণ শ্বেখাৱত ( (জন্ম:১ মে, ১৯৮৮  মৃত্যু :২৪ মাৰ্চ, ২০১৫) আছিল প্ৰথম ভাৰতীয় নৌসেনাৰ মহিলা বিষয়া যাক কৰ্তব্যৰত অৱস্থাত হত্যা কৰা হৈছিল ভাৰতীয় নৌসেনাৰ সৈতে পৰ্যবেক্ষক হিচাপে এখন বিমানত, মহিলা নৌ সেনা বিষয়াগৰাকী ২০১৫ চনৰ ২৪ মাৰ্চ তাৰিখে গোৱা উপকূলৰ ওচৰত ডৰ্ণিয়াৰ দুৰ্ঘটনাত শ্বহীদ হৈছিল লেঃ শ্বেখাৱত আন এজন নৌ সেনা বিষয়া বিবেক চোকাৰৰ পত্নী আছিল

জীৱনী
১৯৮৮ চনৰ ১ মে তাৰিখে মুম্বাইত এটা ৰাজপুত পৰিয়ালত কিৰণ শ্বেখাৱতে ৰাজস্থানৰ ঝুনঝুনু জিলাৰ খেত্ৰী তহচিলৰ চেফাৰগুৱাৰ গাঁৱত জন্মগ্ৰহণ কৰিছিল তেওঁৰ জন্ম বিজেন্দ্ৰ সিং শ্বেখাৱত আৰু মধু চৌহানৰ ঘৰত হৈছিল তেওঁ বিশাখাপত্তনমৰ কেন্দ্ৰীয় বিদ্যালয়-২ ৰ পৰা স্কুলীয়া শিক্ষা সম্পূৰ্ণ কৰে আৰু তাৰ পিছত অন্ধ্ৰ বিশ্ববিদ্যালয়ৰ পৰা পদাৰ্থ বিজ্ঞানত বিজ্ঞানৰ স্নাতক ডিগ্ৰী লাভ কৰে তাৰ পিছত তেওঁ ২০১০ চনত কেৰালাৰ এজিমালাত ভাৰতীয় নৌ একাডেমীত (আইএনএ) যোগদান কৰাৰ আগতে এটা ব্যক্তিগত বেংকত কাম কৰিছিল লেফটেনেণ্ট শ্বেখাৱতে গুৰগাঁৱৰ ওচৰৰ কুৰথালাৰ পৰা এজন সহকৰ্মী নৌ সেনা বিষয়া লেঃ বিবেক সিং ছোকাৰক বিয়া কৰাইছিল, য'ত তেওঁৰ শাহু সুনীতা ছোকাৰ এগৰাকী চৰপঞ্চ আছিল আৰু পৰিয়ালটোৰ কিছু কৃষিভূমি আছিল 

নৌসেনাৰ কৰ্মজীৱন
তেওঁক ২০১০ চনৰ ৫ জুলাই তাৰিখে ইণ্ডিয়ান নেভেল এয়াৰ স্কোয়াড্ৰন (আইএনএএছ) ৩১০-ত যোগদান কৰিবলৈ কমিছন দিয়া হৈছিল - এটা প্ৰিমিয়াৰ আইডব্লিউ স্কোয়াড্ৰন যাক কোব্ৰাছ বুলি কোৱা হয় তেওঁৰ পাঁচ বছৰীয়া কেৰিয়াৰত তেওঁ বিভিন্ন নৌ সেনা কেন্দ্ৰত নিযুক্তি লাভ কৰিছিল আৰু ২০১৫ চনত গোৱালৈ স্থানান্তৰিত হৈছিল চোৰাংচোৱা যুদ্ধৰ বিশেষজ্ঞ হোৱাৰ বাবে তেওঁ দুৰ্ভাগ্যজনক প্ৰশিক্ষণ চৰ্টিৰ সময়ত বুদ্ধিমত্তা বিশ্লেষণৰ বাবে প্ৰয়োজনীয় পৰিৱেশ তালিকা আৰু অন্যান্য বিভিন্ন মাপকাঠি ৰেকৰ্ড কৰি আছিল 

তেওঁ এজন নৌসেনা বিষয়াৰ জন্ম হৈছিল আৰু নিজেই নৌসেনাত যোগদান কৰিছিল তেওঁ লেখক নিকোলাছ স্পাৰ্কছৰ এজন ডাঙৰ অনুৰাগী আছিল আৰু তেওঁৰ সকলো কিতাপ পঢ়িছিল বা সেইবোৰৰ ওপৰত আধাৰিত চিনেমা চাইছিল লেফটেনেণ্ট শ্বেখাৱতে এজন পৰ্যবেক্ষক হিচাপে জানুৱাৰী ২০১৫-ৰ গণতন্ত্ৰ দিৱসৰ কুচকাৱাজৰ সময়ত নৌসেনাৰ প্ৰথম সৰ্ব-মহিলা মাৰ্চিং দলত অংশগ্ৰহণ কৰিছিল তাইৰ দেউতাক মাষ্টাৰ চিফ পেটি অফিচাৰ হিচাপে নৌসেনাৰ পৰা অৱসৰ গ্ৰহণ কৰিছিল আৰু তাইৰ সন্মানত লেফটেনেণ্ট কিৰণ শ্বেখাৱত ফাউণ্ডেচন নামৰ এটা দাতব্য সংগঠন আৰম্ভ কৰিছিল তেওঁৰ স্বামী লেঃ চিডিআৰ বিবেক সিং ছোকাৰ ও বৰ্তমান কেৰালাৰ এজিমালাৰ নৌ একাডেমীত প্ৰশিক্ষক হিচাপে কাৰ্যনিৰ্বাহ কৰি থকা এজন নৌ সেনা বিষয়া 

মৃত্যু
২০১৫ চনৰ ২৪ মাৰ্চত এটা নিশাৰ চৰ্টিৰ সময়ত দুৰ্ঘটনাগ্ৰস্ত হোৱা ভাৰতীয় নৌসেনাৰ ডৰ্ণিয়াৰটো লেফটেনেণ্ট কিৰণ শ্বেখাৱত, সহ-পাইলট লেঃ অভিনৱ নাগোৰী আৰু কমাণ্ডাৰ নিখিল যোশীক লৈ এটা দক্ষ আৰু অভিজ্ঞ দলে উৰুৱাই নিছিল লেফটেনেণ্ট কিৰণে দেশৰ সামুদ্ৰিক সীমা উলংঘা কৰা শত্ৰু জাহাজবোৰক অনুসৰণ আৰু জড়িত কৰাৰ বাবে সাগৰৰ ওপৰেৰে উৰা কৌশলগত চৰ্টিবোৰত পৰ্যবেক্ষক হিচাপে যুঁজাৰু ভূমিকাত কাম কৰি আছিল দুৰ্ঘটনাটোৰ দুদিন পিছত তাইৰ আৰু সহ-পাইলট লেঃ অভিনৱ নাগোৰীৰ মৃতদেহ উদ্ধাৰ কৰা হয় আনহাতে পাইলট কমাণ্ডাৰ নিখিল যোশীক এজন মাছমৰীয়াই উদ্ধাৰ কৰে 

তথ্যৰ উৎস
শ্ৰেণী: মৃত ব্যক্তিশ্ৰেণী: ভাৰতীয় ব্যক্তিশ্ৰেণী: মহিলা নৌ বিষয়া
কিৰণ ৰাও (; জন্ম: ৭ নৱেম্বৰ ১৯৭৩) হিন্দী চলচ্চিত্ৰৰ এগৰাকী প্ৰযোজক, চিত্ৰনাট্যকাৰ আৰু পৰিচালক ৰাও ২০১৬ চনত মহাৰাষ্ট্ৰৰ খৰাং প্ৰতিৰোধ অভিযানৰ বাবে কাম কৰিবলৈ গঠন কৰা পানী ফাউণ্ডেশ্যন নামৰ অলাভজনক সংস্থাটোৰ সহ-প্ৰতিষ্ঠাপক আছিল

তেওঁ মুম্বাই একাডেমী অফ দ্য মুভিং ইমেজৰ ব'ৰ্ড সদস্য
প্ৰাৰম্ভিক জীৱন
১৯৭৩ চনৰ ৭ নৱেম্বৰত বাংগালুৰুত জন্মগ্ৰহণ কৰা কিৰণ ৰাও কলকাতাত ডাঙৰ-দীঘল হয় ১৯৯২ চনত তেওঁৰ মাক-দেউতাকে কলিকতা এৰি যোৱাৰ সিদ্ধান্ত লয়; সেয়েহে অজয় গোৱালৰ সৈতে তেওঁ মুম্বাইলৈ গুচি যায় ১৯৯৫ চনত ছফিয়া কলেজ ফৰ উইমেনৰ পৰা খাদ্য বিজ্ঞানত মেজৰ লৈ স্নাতক ডিগ্ৰী লাভ কৰে তেওঁ দুমাহৰ বাবে ছফিয়া পলিটেকনিকত ছচিয়েল কমিউনিকেচন মিডিয়া পাঠ্যক্ৰমত অংশগ্ৰহণ কৰিছিল যদিও তাৰ পিছত পঢ়া এৰি দিল্লীলৈ ৰাওনা হয় তেওঁ নতুন দিল্লীৰ জামিয়া মিলিয়া ইছলামিয়াৰ এ.জে.কে. মাচ কমিউনিকেচন ৰিচাৰ্ছ চেণ্টাৰৰ পৰা স্নাতকোত্তৰ ডিগ্ৰী লাভ কৰে

তেওঁ অভিনেত্ৰী অদিতি ৰাও হাইদৰী ৰাওৰ সম্পৰ্কীয় ভনীয়েক ৰাওৰ পিতৃপক্ষীয় আৰু হায়দৰীৰ মাতৃপক্ষীয় ককাক জে ৰামেশ্বৰ ৰাও হায়দৰাবাদৰ নিজামৰ অধীনত থকা বৃহৎ ইষ্টেট ৱানাপাৰ্থীৰ ৰজা আছিল ৱানাপাৰ্থী বৰ্তমান তেলেংগানাৰ এখন জিলা
কৰ্মজীৱন
আশুতোষ গোৱাৰিকাৰৰ পৰিচালনাত নিৰ্মিত মহাকাব্যিক ছবি লগানৰ সহকাৰী পৰিচালক হিচাপে ৰাৱে নিজৰ কৰ্মজীৱন আৰম্ভ কৰে গোৱাৰিকাৰৰ আন এখন ছবি স্বদেশ: উই, দ্য পিপল ছবিখনৰো তেওঁ সহকাৰী আছিল বিদেশী ভাষাৰ চলচ্চিত্ৰ শাখাত লগান ৭৪তম একাডেমী বঁটাৰ বাবে মনোনীত হৈছিল আমিৰ খানে ছবিখন প্ৰযোজনা কৰাৰ উপৰি অভিনয়ো কৰিছিল লগানৰ পূৰ্বে তেওঁ দিল চাহতা হ্যায়ত সহযোগী অভিনেত্ৰীৰ সৰু চৰিত্ৰ এটাত অভিনয় কৰিছিল তেওঁ একাডেমী বঁটাৰ বাবে মনোনীত মীৰা নায়াৰ পৰিচালিত সৈতে ইণ্ডি-হিট মনছুন ৱেডিঙত দ্বিতীয় সহকাৰী পৰিচালক হিচাপেও কাম কৰিছিল

২০১১ চনৰ জানুৱাৰী মাহত আমিৰ খান প্ৰডাকচনৰ ধোবী ঘাট ছবিৰ চিত্ৰনাট্য আৰু পৰিচালনা আছিল কিৰণ ৰাওৰ তেওঁৰ পৰৱৰ্তী ছবিখন লিখিবলৈ আৰম্ভ কৰিছে, যাৰ মূল কলকাতা

২০১৫ চনত কিৰণ ৰাওক মুম্বাই চলচ্চিত্ৰ মহোৎসৱৰ () অধ্যক্ষ নিযুক্তি দিয়া হয় ইয়াৰ উপৰি তেওঁ সত্যমেৱ জয়তে ৱাটাৰ কাপৰ মাৰাঠী গীত টুফান আলয়াটোতো কণ্ঠ দিছিল
ব্যক্তিগত জীৱন
২০০২ চনত আমিৰ খানে প্ৰথম পত্নী ৰীনা দত্তক বিবাহ বিচ্ছেদ কৰাৰ পিছত ২০০৫ চনৰ ডিচেম্বৰ মাহত তেওঁ খানৰ সৈতে বিবাহপাশত আবদ্ধ হয় খানে তেওঁক লগানৰ চেটত লগ পাইছিল তেওঁ আছিল ছবিখনৰ অন্যতম সহকাৰী পৰিচালক দম্পত্তিহালে মুম্বাইৰ উপকণ্ঠ অঞ্চল বান্দ্ৰাত বাস কৰিছিল ২০১১ চনৰ ডিচেম্বৰ মাহত তেওঁলোকৰ চেৰ'গেট মাতৃৰ জৰিয়তে পুত্ৰ আজাদ ৰাও খানৰ জন্ম হয় চেৰ'গেট মাতৃগৰাকীয়েই আবুল কালাম আজাদৰ নামেৰে সন্তানটোৰ নামকৰণ কৰিছিল
তথ্যউৎস

বাহ্যিক সংযোগ

 

 
শ্ৰেণী:হিন্দী ভাষাৰ চলচ্চিত্ৰৰ পৰিচালক
শ্ৰেণী:চলচ্চিত্ৰ প্ৰযোজক
শ্ৰেণী:চিত্ৰনাট্য লেখক
ডা কিৰণময়ী তামূলী (; ১৯৫২-২০২১) এগৰাকী চিকিৎসক আৰু শিশু সাহিত্যিক আছিল শিশু আলোচনী মৌচাক আৰু নতুন আৱিষ্কাৰৰ লগত বিশেষভাৱে জড়িত

সংক্ষিপ্ত জীৱনী
ডা কিৰণময়ী তামূলীৰ ১৯৫২ চনৰ ২৯ নৱেম্বৰত জন্ম হৈছিল পিতৃৰ নাম গোলোকচন্দ্ৰ দাস আৰু মাতৃৰ নাম ফুলেশ্বৰী দাস ১৯৭৭ চনত তেওঁ অসম চিকিৎসা মহাবিদ্যালয়ৰ পৰা চিকিৎসা বিজ্ঞানৰ স্নাতক ডিগ্ৰী লাভ কৰি যোৰহাটৰ মিছন হস্পিতেলত যোগদান কৰে ১৯৮০ চনত আঞ্চলিক গৱেষণাগাৰত (বৰ্তমান উত্তৰ-পূব বিজ্ঞান আৰু প্ৰযুক্তি প্ৰতিষ্ঠান) চিকিৎসকৰূপে যোগদান কৰি চিকিৎসা সেৱাত ব্ৰতী হৈ ২০১২ চনত বিভাগীয় মুৰব্বী ৰূপে অৱসৰ গ্ৰহণ কৰে ২০২১ চনৰ ৯ অক্টোবৰত তেওঁৰ
বিয়োগ ঘটে

সাহিত্যকৃতি
কিৰণ তামূলী নামেৰে তেওঁ বিশেষকৈ শিশুসকলৰ মাজত জনপ্ৰিয় আছিল শিশু আলোচনী মৌচাক আৰু নতুন আৱিষ্কাৰত ডাক্তৰ পেহী নামেৰে অতি সৰল ভাষাত বিভিন্ন ৰোগ সম্পৰ্কে শিশুৰ বাবে লিখিছিল তেওঁৰ লেখাসমূহ জনা-নজনা ৰোগৰ কথা নামেৰে ২০০২ চনত প্ৰকাশ পায় তেওঁৰ শিশু উপন্যাস অপৰাজেয় (২০০৪) আৰু শহা আৰু কাছৰ দৌৰ (২০১০) নামৰ কিতাপ দুখন নেশ্যনেল বুক ট্ৰাষ্ট, ইণ্ডিয়া ই প্ৰকাশ কৰিছিল অপৰাজেয় উপন্যাসখন হিন্দীলৈ আৰু শহা আৰু কাছৰ দৌৰ (২০১০) কিতাপখনৰ হিন্দী আৰু ইংৰাজী অনুবাদ নেশ্যনেল বুকট্ৰাষ্টে প্ৰকাশ কৰিছে আৰু দুয়োখন শিশু-সাহিত্যৰ একাধিক সংস্কৰণেৰে দেশজুৰি জনপ্ৰিয়তা অৰ্জন কৰিছে তেওঁ লণ্ডন, আমেৰিকা আৰু মালয়েছিয়াত অনুষ্ঠিত আন্তৰ্জাতিক সন্মিলনত অংশগ্ৰহণ আৰু বক্তৃতা প্ৰদান কৰিবলৈ আমন্ত্ৰিত হৈছিল ১৯৯৯ চনৰ এপ্ৰিল মাহত লণ্ডন আৰু স্কটলেণ্ড ভ্ৰমণৰ অভিজ্ঞতাৰে লিখা টেমছৰ দুয়োপাৰ (২০০২) আৰু ২০০৩ চনত আমেৰিকা ভ্ৰমণত লাভ কৰা অভিজ্ঞতাৰে লিখা আমেৰিকা আমেৰিকা (২০০৬) প্ৰকাশ হয়
কিৰণ তামূলী শিশু সাহিত্য ন্যাস
অসমীয়া শিশু-সাহিত্যৰ সৃষ্টি, চৰ্চা আৰু উত্তৰণৰ উদ্দেশ্যে তেওঁৰ সোঁৱৰণত কিৰণ তামোলী শিশু-সাহিত্য ন্যাসৰ জন্ম হয় ন্যাসে ২০২১ চনৰ ২৪-২৬ ডিচেম্বৰত যোৰহাটত শিশু-সাহিত্যৰ এখন কৰ্মশালা অনুষ্ঠিত কৰিছিল ন্যাসে শিশু সাহিত্যৰ ক্ষেত্ৰখনৰ উৎকৰ্ষৰ বাবে প্ৰতিবছৰে  কিৰণ তামূলী শিশু-সাহিত্য বঁটা প্ৰদান কৰিছে ২০২২ বৰ্ষৰ বঁটাপ্ৰাপক সকল হল-

শিশু সাহিত্য বঁটা- জোনমণি দাস; 
শিশু-সাহিত্য পৰ্য্যালোচনা বঁটা- ড নয়নমণি বৰুৱা; 
শিশু-সাহিত্য অলংকৰণ বঁটা- নৱ প্ৰতিম দাস; 
শিশু-সাহিত্য প্ৰকাশন বঁটা- পুথিতীৰ্থ প্ৰকাশন 

২০২২ চনৰ ৪ ডিচেম্বৰত অসম প্ৰকাশন পৰিষদৰ যোৰহাট গ্ৰন্থমেলাত প্ৰদান কৰা এই বঁটাত আছে প্ৰতিগৰাকীলৈ পঁচিশ হাজাৰ টকা, স্মাৰক আৰু প্ৰশস্তি পত্ৰ

তথ্য সংগ্ৰহ

শ্ৰেণী:অসমীয়া শিশু সাহিত্যিক
কিৰণমালা হৈছে সাহিত্যিক দক্ষিণৰঞ্জন মিত্ৰ মজুমদাৰে সংগ্ৰহ কৰি ঠাকুৰমাৰ ঝুলী সংকল্পত প্ৰকাশিত বাংলা লোককথা ঠাকুৰমাৰ ঝুলী বাংলা লোককথা আৰু সাধুকথাৰ সংকলন

 অনুবাদ 

কাহিনীটো লেখক ফ্ৰান্সিছ ব্ৰেডলি ব্ৰেডলি-বাৰ্টৰ দ্বাৰা কিৰানামালা বা আলোৰ পুষ্পস্তবক; গীতা মজুমদাৰৰ কিৰণমালাৰ গল্প ; আৰু সায়ন্তনী দাসগুপ্তৰ কিৰণমালা হিচাপে প্ৰকাশিত হৈছে

সাৰাংশ
ৰাতি ৰাজপথত ঘূৰি ফুৰি প্ৰজাৰ মতামত শুনি ৰজাই তিনিজনী ভগ্নীয়ে ইজনে সিজনৰ লগত কথা পাতি থকা ঘৰৰ ওচৰত ৰৈ যায়: প্ৰথমজনীয়ে ৰজাৰ দৰাক বিয়া কৰাব বিচাৰে, দ্বিতীয়গৰাকীয়ে ৰাজক ৰান্ধনীক আৰু তৃতীয়গৰাকীয়ে ৰজাক বিয়া কৰাব বিচাৰে ৰজাই পিছদিনা সকলোকে নিজৰ ওচৰলৈ আনি সৰুজনীক বিয়া কৰালে

সময় পাৰ হৈ যায়, ডেকা ৰাণী গৰ্ভৱতী হয়, কিন্তু স্তনপানৰ বাবে অচিনাকি মানুহৰ সলনি ডাঙৰ ভনীয়েকহঁতৰ সহায় বিচাৰে তাইৰ অজ্ঞাতে তাইৰ ভনীয়েকহঁতে তাইৰ সৌভাগ্যক ঈৰ্ষা কৰিবলৈ আৰম্ভ কৰিছে আৰু সুযোগ গ্ৰহণ কৰি তাইৰ ক্ষতি কৰিবলৈ আৰম্ভ কৰিছে প্ৰথমবাৰ ৰাণীয়ে লৰা এটা জন্ম দিলে, যাক ডাঙৰ ভনীয়েকে মাটিৰ পাত্ৰ এটাত ভৰাই নদীত পেলাই দিলে আৰু শিশু অৱস্থাত ৰজাক এটা হাউণ্ড কুকুৰ উপহাৰ দিলে দ্বিতীয়বাৰ ৰাণীয়ে আন এটা পুত্ৰ সন্তান জন্ম দিলে যদিও ৰজাক এটা বিড়াল পোৱালি দেখুৱাই দিলে পিছৰ বছৰত এজনী ছোৱালী জন্ম হয়, কিন্তু তাইৰ ঠাইত পুতলা এটা ৰখা হয় পত্নীক দুষ্ট নাৰী বুলি ভাবি ৰজাই গাধৰ পিঠিত উঠি ৰাজপ্ৰসাদৰ পৰা খেদি পঠিয়ালে

তিনিবাৰকৈ নদীৰ মাটিৰ পাত্ৰত পৰিত্যক্ত হৈ পৰিল তিনিটা শিশু প্ৰতিবাৰেই কোনোবা ব্ৰাহ্মণে নদীৰ পাৰত পূজা কৰিবলৈ আহিছিল, প্ৰতিটো পাত্ৰ বিচাৰি উলিয়াই উদ্ধাৰ কৰিছিল, তাৰ পিছত নিজৰ সন্তান হিচাপে ডাঙৰ-দীঘল কৰিছিল ব্ৰাহ্মণসকলে লৰাকেইটাৰ নাম অৰুণ আৰু বৰুণ আৰু ছোৱালীজনীৰ নাম ৰাখিলে কিৰুণমালা ব্ৰাহ্মণৰ মৃত্যুৰ পিছত এদিন ৰাস্তাত প্ৰচণ্ড ধুমুহাৰ সন্মুখীন হৈ ৰজাই ভাই-ভনীক লগ পালে ৰজাই তাত এটা ৰাজপ্ৰসাদ নিৰ্মাণ কৰাৰ সিদ্ধান্ত ললে এদিন তেওঁলোকৰ ধুনীয়া বাসস্থানৰ কাষেৰে পাৰ হৈ যোৱা এজন ফকিৰে তেওঁলোকক প্ৰশংসা কৰে, কিন্তু ছোৱালীজনীক পৰামৰ্শ দিয়ে যে "ৰূপৰ গছত সোণৰ ফুল, হীৰা গছত সোণৰ চৰাই আৰু মুকুতাৰ জালৰ চন্দ্ৰবিন্দু" আনিবলৈ পঠিয়াব লাগে-,  ;   .   . :  , 1920. . 162167., . . :   51, . 6 (242) (2007): 11117. :..23347645., .   ,      (1880-1920). :     75 (2002): 6569. :..41913063.

অভিযোজন
১৯৭৯ চনত নিৰ্মিত ভাৰতীয় বাংলা ভাষাৰ চলচ্চিত্ৰ অৰুণ বৰুণ ও কিৰণমালা এই লোককথাৰ আধাৰত নিৰ্মিত

তথ্যসূত্ৰ

শ্ৰেণী:লোকগাথা
কিৰা সিঅৰ্হিয়ুইভনা মুৰাট'ভা (; ৫ নৱেম্বৰ ১৯৩৪  ৬ জুন ২০১৮) ছ'ভিয়েট সংঘ আৰু ইউক্ৰেনীয়ানৰ এগৰাকী পুৰস্কাৰ প্ৰাপ্ত চলচ্চিত্ৰ পৰিচালিকা, চিত্ৰনাট্যকাৰ আৰু অভিনেত্ৰী আছিল এই পূৰ্বোত্তৰৰ স্লাভিকিয় নামটোৰ পিতৃৰ ফালৰ নাম হয় জৰ্জিয়ুইভনা আৰু পৰিয়ালৰ নাম হয় কৰটক'ভামুৰাটভা এওঁ অস্বাভাৱিক ধৰণৰ পৰিচালনাৰ বাবে বিখ্যাত আছিল এওঁৰ চলচ্চিত্ৰসমূহ ছ'ভিয়েট সংঘত নিষিদ্ধ কৰা হৈছিল মুৰাট'ভাই তেওঁৰ প্ৰায়খিনি শিল্পকৰ্মৰ কাম ওডেচ্ছাতে কৰি কটালে তেখেতে স্থানীয় অভিনেতা-অভিনেত্ৰীক লৈ চলচ্চিত্ৰবোৰো স্থানীয় ষ্টুডিয়তে তৈয়াৰ কৰিছিল:.. এওঁৰ পিতৃ আৰু মাতৃ উভয়েই কমিউনিষ্ট বা সাম্যবাদী থকাৰ উপৰিও কমিউনিষ্ট দলৰ সকৃয় সদশ্য আছিল

 জীৱনী 
 জীৱনৰ প্ৰথম সময়ছোৱা আৰু জীৱিকা 
কিৰা কৰটক'ভাৰ ১৯৩৪ চনত ৰোম দেশৰ চৰ'শা (এতিয়াৰ মলড'ভা) নামৰ এখন চহৰত জন্ম হৈছিল তেওঁৰ পিতৃ আছিল ৰুছ দেশৰ আৰু মাতৃ আছিল ৰোমানিয়াৰ     :    (19061981).       ,    এওঁৰ পিতৃ, য়ুৰি কৰটক'ভে দ্বিতীয় বিশ্বযুদ্ধৰ সময়ত ফ্যাচিবাদৰ বিৰোধী গেৰিলা আন্দোনত ৰোমানীয়ান সৈন্যৰ হাতেৰে গেপ্তাৰ হৈছিল আৰু জেৰা কৰাৰ পাছত গুলীবদ্ধ হৈছিল বিশ্বযুদ্ধৰ পাছত কিৰা তেওঁৰ মাকৰ লগত বুকাৰেষ্টত থাকিবলৈ ধৰিলে কিৰাৰ মাক আছিল এগৰাকী স্ত্ৰীৰোগৰ বিশেষজ্ঞ আৰু পাছত তেওঁ সমাজতান্ত্ৰীক ৰোমানৰ চৰকাৰী কৰ্মজীৱন অবলম্বন কৰিছিল

১৯৯৫ চনত কিৰাই চলচ্চিত্ৰৰ পৰিচালনা বিষয়ৰ ওপৰত মস্কোৰ জেৰাচিমভ ইনষ্টিটিউতৰ পৰা শিক্ষা লাভ কৰে শিক্ষা সাং কৰি কৰটক'ভায়ে ওডেচ্ছাৰ কৃষ্ণ সাগৰৰ বন্দৰত থকা ওডেচ্ছা চলচ্চিত্ৰ ষ্টুডিঅ'ত এটি পৰিচালিকাৰ পদত নিযুক্তি হ'ল, যিটো তেখেতৰ নিজা ঠাই বেচ্চাৰাবিয়াৰ পৰা অতি ওচৰতে এওঁ ১৯৬১ চনত প্ৰথম বাৰ বৃত্তিমূলক চলচ্চিত্ৰ পৰিচালনা কৰিছিল আৰু ষ্টুডিয়টোৰ লগত ১৯৭৮ চনলৈকে কাম কৰিছিল, কিন্ত পাছত বৃত্তিমূলক সংঘৰ্ষৰ পাছত এই ঠাই এৰি লেলিনগ্ৰেডলৈ স্থানান্তৰিত হ'ব লগিয়া হল তাতে এওঁ এখন চলচ্চিত্ৰ তৈয়াৰ কৰিলে, কিন্তু পাছত পুনৰ ওডেচ্ছালৈ ঘূৰি গ'লগৈ এই দেশৰ সমাজতান্ত্ৰিক বাস্তৱৰ আদৰ্শ মানি নছলা বাবে মুৰাট'ভাৰ চলচ্চিত্ৰ সমূহক বৈশিষ্ট্যগত ভাষাৰ কাৰণে ছ'ভিয়েটৰ কৰ্মকৰ্তাসকলে যথেষ্ট সমালোচনা কৰিছিল বহু বছৰ মুৰাট'ভাক চলচ্চিত্ৰ পৰিচালনাৰ বাবেও নিষিদ্ধ কৰা হৈছিল:..10.

 স্বীকৃতি আৰু পুৰস্কাৰ 
২০১০ চনত মুৰাটভাই ওডেচ্ছা আন্তৰ্জাতিক চলচ্চিত্ৰ মহোৎসৱত তেওঁৰ এটা ব্যক্তিগত মাষ্টাৰ ক্লাচ পৰিচালনা কৰাৰ সময়ত
পেৰেষ্ট্ৰয়েকাৰৰ সময়তহে মুৰাট'ভাই প্ৰথম বাৰৰ বাবে ব্যাপকভাৱে জনসাধাৰণ স্বীকৃতি আৰু পুৰস্কাৰ পাবলৈ সমৰ্থ হৈছিল ১৯৮৮ চনত ক্ৰেতেইল (ফ্ৰান্স)-ত হোৱা মহিলাৰ আন্তৰ্জাতিক চলচ্চিত্ৰ মহোৎসৱ প্ৰথমবাৰৰ বাবে এওঁৰ ৰচনাৰ প্ৰদৰ্শন দেখুৱাইছিল ১৯৪৪ চনৰ কাঁন চলচ্চিত্ৰ মহোৎসৱতৰ মাজত এওঁৰ 'এমং গ্ৰে স্ত'ন' চলচ্চিত্ৰখন 'আঁ চাৰটাঁ ৰগাড়' () বিভাগত সন্মান দেখুৱাই দেখুৱা হৈছিল

মুৰাট'ভাৰ পুৰস্কাৰসমূহ:
 অৰদাৰ অফ প্ৰিন্স য়াৰ'স্লভ দ্যা ৱাইজ
 অৰদাৰ অফ বন্ধুত্ব (ফ্ৰন্দচিপ্)
 পিপ'লচ্ আৰটিষ্ট অফ ইউক্ৰেইন
 ১৯৯৩ ছেভছেনক' জাতীয় পুৰস্কাৰ

তথ্য সংগ্ৰহ

শ্ৰেণী:ইউক্ৰেইনৰ ব্যক্তি
শ্ৰেণী:মৃত ব্যক্তি
শ্ৰেণী:চলচ্চিত্ৰ পৰিচালক
কিৰিত প্ৰদ্যুৎ মাণিক্য দেৱ বৰ্মন বাহাদুৰ () এগৰাকী ভাৰতীয় ৰাজনীতিক বৰ্তমান তেওঁ ত্ৰিপুৰা ৰাজ পৰিয়ালৰ মুখীয়াল আৰু ১৮৬ তম ৰজা (নামধাৰী) তেওঁ দিল্লীত জন্ম হৈছিল, আৰু বৰ্তমান তেওঁ ত্ৰিপুৰা ৰাজ্যৰ আগৰতলাৰ বাসিন্দা তেওঁ দ্য নৰ্থইষ্ট টুডে'  (-  ) নামৰ বাৰ্তালোচনীখনৰ সম্পাদক হিচাপেও কাৰ্যনিৰ্বাহ কৰিছিল বৰ্তমান তেওঁ দ্য ইণ্ডিজেনাছ প্ৰগ্ৰেছিভ ৰিজিয়'নেল এলায়েন্স (চমুকৈ )-ৰ অধ্যক্ষ 

 পদবী 
প্ৰদ্যুৎ মাণিক্যই বৰ্তমান আৰু পূৰ্বতে কাৰ্যনিৰ্বাহ কৰা পদবীসমূহ হৈছে:
 অধ্যক্ষ, ক্লাব হে'ৰিটে'জ- ত্ৰিপুৰা কেছ'ল হোটেল
 ত্ৰিপুৰা ৰাজ পৰিয়ালৰ বৰ্তমানৰ মুখীয়াল
 অধ্যক্ষ, দ্য ইণ্ডিজেনাছ প্ৰগ্ৰেছিভ ৰিজিয়'নেল এলায়েন্স, 
 উপদেষ্টা, নৰ্থ-ইষ্ট ষ্টুডেন্টছ কমিটি, দিল্লী
 উপদেষ্টা, নৰ্থ-ইষ্ট ৰিজিয়'নেল ডেভেল'পমেন্ট এছ'ছিয়েছন ()
 অধ্যক্ষ, ৰ'য়েল ত্ৰিপুৰা ফাউণ্ডেছন;
 সদস্য, কাৰ্যকৰী পৰিষদ, ত্ৰিপুৰা কেন্দ্ৰীয় বিশ্ববিদ্যালয় (প্ৰাক্তন)
 সভাপতি, ত্ৰিপুৰা প্ৰদেশ কংগ্ৰেছ কমিটি (প্ৰাক্তন)
 সাধাৰণ সম্পাদক, ত্ৰিপুৰা প্ৰদেশ কংগ্ৰেছ কমিটি (প্ৰাক্তন)

 ৰাজনীতি, সংবাদ মাধ্যম আৰু ক্ৰীড়া 
প্ৰদ্যুৎ দেৱ বৰ্মনে দ্য নৰ্থইষ্ট টুডে'  নামৰ বাৰ্তালোচনীখন আৰম্ভ কৰিছিল আলোচনীখন মূলতঃ উত্তৰ পূব ভাৰতৰ পাঠকসকলৰ উদ্দেশ্যে প্ৰচাৰিত হৈছিল  ইয়াৰ পাঠকৰ সংখ্যা প্ৰায় ১,০০০,০০০ আছিল বুলি জনা যায় তেওঁ দ্য ইণ্ডিজেনাছ প্ৰগ্ৰেছিভ ৰিজিয়'নেল এলায়েন্স () নামৰ আঞ্চলিক ৰাজনৈতিক মঞ্চত অধিক মনোনিৱেশ কৰাৰ উদ্দেশ্যেৰে ২০১৯ চনৰ নৱেম্বৰ মাহত আলোচনীখনৰ সম্পাদক পদ ত্যাগ কৰাৰ লগ্গতে ইয়াৰ ব্যৱস্থাপনাও বিক্ৰী কৰে 
তেওঁ সেনাবাহিনীৰ বিশেষ অধিকাৰ আইন ()-ৰ এজন সৰৱ সমালোচক তেওঁ এগৰাকী সুবক্তাও আৰু বিভিন্ন বিশ্ববিদ্যালয়ত নিজৰ বক্তৃতা প্ৰদান কৰিছে ইয়াৰ ভিতৰত আমেৰিকা যুক্তৰাষ্ট্ৰৰ হাৰ্ভাৰ্ড বিশ্ববিদ্যালয়ত প্ৰদান কৰা বক্তৃতা উল্লেখনীয় 

তথ্যসূত্ৰ

বাহ্যিক সংযোগ 
 
 

শ্ৰেণী:ত্ৰিপুৰাৰ ব্যক্তি
কিৰিপ চলিহা (জন্ম ১ নৱেম্বৰ ১৯৫৫) ভাৰতৰ চতুৰ্দশ লোকসভাৰ এজন সাংসদ আছিল তেওঁ গুৱাহাটী অসমৰ লোকসভা সমষ্টিক প্ৰতিনিধিত্ব কৰে  চলিহা ভাৰতীয় জাতীয় কংগ্ৰেছ দলৰ সদস্য 

ইয়াৰ আগেয়ে চলিহা একাদশ লোকসভাতো গুৱাহাটী লোকসভা সমষ্টিৰ পৰা সাংসদ হিচাপে নিৰ্বাচিত হৈছিল

বাহ্যিক সংযোগ
 ভাৰতীয় সংসদৰ ৱেবছাইটত কিৰিপ চলিহা

শ্ৰেণী:অসমৰ ৰাজনীতিক
কিৰেণ ৰিজিজু (; জন্ম: ১৯ নৱেম্বৰ ১৯৭১) এগৰাকী ভাৰতীয় ৰাজনৈতিক নেতা আৰু অধিবক্তা তেওঁ ভাৰতীয় জনতা পাৰ্টিৰ সদস্য তেওঁ লোকসভাত পশ্চিম অৰুণাচল লোকসভা সমষ্টিক প্ৰতিনিধিত্ব কৰে তেওঁ প্ৰথম মোদী কেবিনেটত গৃহ ৰাজ্যিক মন্ত্ৰী আছিল তেওঁ দ্বিতীয় মোদী কেবিনেটতো স্থান লাভ কৰে তেওঁ বৰ্তমান ভাৰতৰ ক্ৰীড়া আৰু যুৱকল্যাণ বিভাগৰ স্বতন্ত্ৰ ৰাজ্যিক মন্ত্ৰী আৰু সংখ্যালঘু পৰিক্ৰমা বিভাগৰ ৰাজ্যিক মন্ত্ৰী

 প্ৰাৰম্ভিক জীৱন আৰু শিক্ষা 
১৯৭১ চনৰ ১৯ নৱেম্বৰ তাৰিখে অৰুণাচল প্ৰদেশৰ পশ্চিম কামেং জিলাৰ নাফ্ৰাৰ ওচৰৰ নাখুত কিৰেণ ৰিজিজুৰ জন্ম হৈছিল তেওঁৰ পিতৃ ৰিনচিন খাৰু আৰু মাতৃ চিৰায় ৰিজিজু তেওঁৰ পিতৃ প্ৰথম অৰুণাচল বিধানসভাৰ অস্থায়ী অধ্যক্ষ আছিল আৰু বিধানসভাৰ সদস্য সকলক শপত বাক্য পাঠ কৰাইছিল

তেওঁ ছাত্ৰ অৱস্থাৰ পৰায়ে বিভিন্ন সমাজ সেৱামূলক কামৰ লগত জড়িত হৈছিল ইয়াৰ লগতে তেওঁ বিভিন্ন সামাজিক আন্দোলনৰ নেতৃত্ব দিছিল আৰু এগৰাকী ছাত্ৰ নেতা হিচাপে নিজকে প্ৰতিষ্ঠিত কৰিছিল যুৱ আৰু সাংস্কৃতিক দলৰ সদস্য হিচাপে তেওঁ ১৯৮৭ চনত ছোভিয়েট সংঘত অনুষ্ঠিত ভাৰত মহোৎসৱত অংশগ্ৰহণ কৰিছিল তেওঁ বিদ্যালয় আৰু মহাবিদ্যালয়ত পঢ়ি থকা কালছোৱাত শ্ৰেষ্ঠ খেলুৱৈৰ খিতাপ দখল কৰিছিল আৰু ৰাষ্ট্ৰীয় ক্ৰীড়া মহোৎসৱত অংশগ্ৰহণ কৰিছিল

তেওঁ দিল্লী বিশ্ববিদ্যালয়ৰ অধীনৰ হংসৰাজ কলেজৰ পৰা কলা শাখাৰ স্নাতক ডিগ্ৰী লাভ কৰিছিল তাৰপিছত তেওঁ দিল্লী বিশ্ববিদ্যালয়ৰে ফেকাল্টি অফ ল'ৰ পৰা আইনৰ স্নাতক ডিগ্ৰী লাভ কৰিছিল
 ৰাজনৈতিক জীৱন 
কিৰেণ ৰিজিজুক উত্তৰ-পূৱ ভাৰতত ভাৰতীয় জনতা পাৰ্টিৰ মুখ হিচাপে গণ্য কৰা হয় ২০০০ চনৰ পৰা ২০০৫ চনলৈ তেওঁ ২৯ বছৰ বয়সতে খাদী আৰু গ্ৰামদ্যোগ আয়োগৰ সদস্য হিচাপে কাৰ্যনিৰ্বাহ কৰিছিল তেওঁ অৰুণাচল প্ৰদেশৰ আটাইতকৈ জনপ্ৰিয় নেতা তেওঁ প্ৰায়ে নিৰাপত্তা আৰু আৰ্থ-সামাজিক বিষয়ৰ প্ৰবন্ধ লিখে

২০০৪ চনৰ সাধাৰণ নিৰ্বাচনত তেওঁ পশ্চিম অৰুণাচল লোকসভা সমষ্টিৰ পৰা ১৪তম লোকসভালৈ নিৰ্বাচিত হৈছিল ২০০৯ চনৰ লোকসভা নিৰ্বাচনত তেওঁ মাত্ৰ ১৩১৪টা ভোটৰ ব্যৱধানত পৰাস্ত হৈছিল:.-.-------------1140402004441.

২০১৪ চনৰ লোকসভা নিৰ্বাচনত তেওঁ ভাৰতীয় জাতীয় কংগ্ৰেছৰ টাকাম সঞ্জয়ক ৪৩,৭৩৮ ভোটৰ ব্যৱধানত পৰাস্ত কৰি ১৬তম লোকসভালৈ নিৰ্বাচিত হয় ইয়াৰ পিছত তেওঁ নৰেন্দ্ৰ মোদীৰ ৪৫ জনীয়া প্ৰথম মন্ত্ৰীসভাত ৰাজ্যিক গৃহ মন্ত্ৰীৰ দপ্তৰ লাভ কৰিছিল

২০১৯ চনৰ লোকসভা নিৰ্বাচনত তেওঁ তৃতীয়বাৰৰ বাবে পশ্চিম অৰুণাচল সমষ্টিৰ পৰা ১৭তম লোকসভালৈ নিৰ্বাচিত হয় তাৰপিছত তেওঁ মোদীৰ দ্বিতীয় মন্ত্ৰীসভাত ভাৰতৰ ক্ৰীড়া আৰু যুৱকল্যাণ বিভাগৰ স্বতন্ত্ৰ ৰাজ্যিক মন্ত্ৰী আৰু সংখ্যালঘু পৰিক্ৰমা বিভাগৰ ৰাজ্যিক মন্ত্ৰীৰ দপ্তৰ লাভ কৰে

 ব্যক্তিগত জীৱন 
কিৰেণ ৰিজিজুয়ে ২০০৪ চনত জৰাম ৰীনা ৰিজিজুৰ লগত বিবাহপাশত আবদ্ধ হয় তেওঁ দিল্লীৰ লেডী শ্ৰী ৰাম কলেজৰ পৰা স্নাতক ডিগ্ৰী লাভ কৰিছিল আৰু অৰুণাচল বিশ্ববিদ্যালয়ৰ পৰা সোণৰ পদক লাভ কৰিছিল তেওঁ বৰ্তমান ইটানগৰৰ ডেৰা নাটুং কলেজত ইতিহাস বিভাগৰ সহযোগী অধ্যাপক
 তথ্য উৎস 

 বাহ্যিক সংযোগ 
 ব্যক্তিগত ৱেবচাইট 
 ভাৰতৰ সংসদৰ ৱেবচাইটত জীৱনী

শ্ৰেণী:ভাৰতৰ ব্যক্তি
শ্ৰেণী:অৰুণাচল প্ৰদেশৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰত চৰকাৰৰ মন্ত্ৰী
কীব'ৰ্ড বা চাবিফলক () এটি ইনপুট ডিভাইচ্, ইয়াৰ সহায়ত কম্পিউটাৰলৈ বা আন কোনো যন্ত্ৰলৈ বাৰ্তা প্ৰেৰণ কৰা হয়

বুৰঞ্জী
টাইপ্ ৰাইটাৰ কীব'ৰ্ড
টাইপ ৰাইটাৰৰ কীব'ৰ্ড
১৮৭৫ত মেঠিউ ৰ'পাৰে টাইপ ৰাইটাৰৰ () কীব'ৰ্ডৰ ধাৰণা সৃষ্টি কৰে টাইপ ৰাইটাৰত ব্যৱহাৰ কৰিবলৈ খ্ৰিষ্টফাৰ চ'ল্সেও কীব'ৰ্ডত বৰঙনি যোগায়:..---    

 কীব'ৰ্ড
টাইপ ৰাইটাৰৰ উদ্ভাৱক খ্ৰিষ্টফাৰ চ'ল্সে প্ৰথম বৰ্তমান ব্যৱহাৰ কৰা ধৰণে কীব'ৰ্ডখন ডিজাইন কৰে  কীব'ৰ্ডৰ এল্ফাবেটিকেল কীবোৰৰ প্ৰথম শাৰীৰ বাঁওফালৰ পৰা ৬টা আখৰেই হ'ল , , , , , :..---    

কীসমূহ
কীব'ৰ্ডত এল্ফাবেটিক, নিউমাৰিকেল, কাৰ্চৰ, স্পেচিয়েল, ফাংচন- এইকেইটা প্ৰকাৰৰ কী থাকে 

এল্ফাবেটিক আৰু নিউমাৰিকেল কী
এল্ফাবেটিক কী আখৰ লিখিবলৈ ব্যৱহাৰ কৰা হয় নিউমাৰিকেল পেডৰ নিউমাৰিকেল কী নিউমাৰিকেল লক ব্যৱহাৰ কৰি সংখ্যা লিখিবলৈ ব্যৱহাৰ কৰা যায় অন্যথা এই কীসমূহক কাৰ্চৰ কীৰ দৰে ব্যৱহাৰ কৰিব পাৰি অন্য নিউমাৰিকেল কী সংখ্যা লিখিবলৈ ব্যৱহাৰ কৰা যায়৷:....   

ফাংচন কী
ফাংচন কীক নিজৰ মতে প্ৰগ্ৰাম কৰি ল'ব পাৰি

কাৰ্চৰ কী
কাৰ্চৰ কীসমূহ স্ক্ৰীনত কাৰ্চৰডাল লৰাবলৈ ব্যৱহাৰ কৰা হয়৷

স্পেচিয়েল কী
স্পেচিয়েল কী যেনে টেব, প্ৰিণ্ট স্ক্ৰীন আদিৰ বিভিন্ন বেলেগ বেলেগ ব্যৱহাৰ আছে৷:....  এই পৃষ্ঠাত বিভিন্ন স্পেচিয়েল কীৰ ভিন ভিন ব্যৱহাৰৰ বিষয়ে তথ্য পোৱা যাব

তথ্য সংগ্ৰহ

শ্ৰেণী:কম্পিউটাৰ হাৰ্ডৱেৰ
শ্ৰেণী:লিখন সঁজুলি
কীৰ্তি জৈন  () ভাৰতৰ প্ৰয়াগৰাজৰ এগৰাকী নাট পৰিচালক ৰাষ্ট্ৰীয় নাট্য বিদ্যালয়ৰ প্ৰাক্তন সঞ্চালক তেওঁ ২০১১ চনত নাট পৰিচালনা শিতানত সংগীত নাটক একাডেমী বঁটাকে ধৰি বহু বঁটা আৰু সন্মান লাভ কৰিছে
কৰ্মজীৱন
১৯৭২ চনত দিল্লীৰ দূৰদৰ্শনত প্ৰযোজক হিচাপে কীৰ্তি জৈনে নিজৰ কৰ্মজীৱন আৰম্ভ কৰে

তেওঁ উত্তৰ প্ৰদেশৰ থিয়েটাৰ অভিলেখাগাৰ আৰু নথিকৰণ কেন্দ্ৰ- নটৰংগ প্ৰতিষ্ঠানৰ ট্ৰাষ্টী তেওঁ ইংলেণ্ডৰ এক্সেটাৰ বিশ্ববিদ্যালয়ৰ পৰা প্ৰকাশিত নাট্য আলোচনী ষ্টাডিজ ইন থিয়েটাৰ এণ্ড পাৰফৰমেন্সৰ সম্পাদক মণ্ডলীৰ সদস্য আছিল আৰু কম্পেনিয়ন টু দ্য ইণ্ডিয়ান থিয়েটাৰ আৰু অক্সফৰ্ড ইউনিভাৰ্চিটি প্ৰেছৰ দ্বাৰা প্ৰকাশিত অক্সফৰ্ড এনচাইক্লোপিডিয়া অৱ থিয়েটাৰ এণ্ড পাৰফৰমেন্সত প্ৰবন্ধৰে অৱদান আগবঢ়াইছে

১৯৭৭ চনত কীৰ্তি ৰাষ্ট্ৰীয় নাট্য বিদ্যালয়ত ভাৰতীয় নাট্য ইতিহাসৰ সহযোগী অধ্যাপক হিচাপে নিযুক্তি পায় আৰু পিছলৈ আধুনিক ভাৰতীয় নাটকৰ অধ্যাপক হয় ১৯৮৮ চনৰ পৰা ১৯৯৫ চনলৈকে তেওঁ প্ৰতিষ্ঠানটোৰ সঞ্চালক হিচাপে কাৰ্যনিৰ্বাহ কৰে এই সময়ছোৱাত তেওঁ শিশু নাট, নথিকৰণ আৰু প্ৰকাশন কাৰ্যসূচীৰ প্ৰচাৰৰ বাবে নেচনেল স্কুল অৱ ড্ৰামাছ থিয়েটাৰ ইন এডুকেচন () কাৰ্যসূচী আৰম্ভ কৰে আৰু বাংগালুৰুত ৰাষ্ট্ৰীয় নাট্য বিদ্যালয়ৰ আঞ্চলিক গৱেষণা কেন্দ্ৰও স্থাপন কৰে তেখেতে বিদেশী বিশ্ববিদ্যালয়সমূহৰ নাট বিভাগসমূহৰ সৈতে ৰাষ্ট্ৰীয় নাট্য বিদ্যালয়ৰ সহযোগিতামূলক কামকাজো আৰম্ভ কৰিছিল, বিশেষকৈ ব্ৰিটেইন, পোলেণ্ড আৰু জাৰ্মানীৰ নাট বিভাগসমূহৰ সৈতে

তথ্য সংগ্ৰহ

শ্ৰেণী:ভাৰতৰ থিয়েটাৰ ব্যক্তিত্ব 
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ৰাষ্ট্ৰীয় নাট্য বিদ্যালয়ৰ প্ৰাক্তন শিক্ষাৰ্থী
কীৰ্তি মেনন (; জন্ম: ২ আগষ্ট, ১৯৫৯) হৈছে দক্ষিণ আফ্ৰিকা জোহান্সবাৰ্গৰ এগৰাকী লেখিকা, কৰ্মী আৰু শিক্ষাবিদ তেওঁ জোহান্সবাৰ্গ বিশ্ববিদ্যালয়ৰ জ্যেষ্ঠ নিৰ্দেশক আৰু দক্ষিণ আফ্ৰিকাৰ গান্ধী চেনটেনেৰি সমিতি (  )-ৰ চেয়াৰমেন দক্ষিণ আফ্ৰিকাৰ উচ্চ মাধ্যমিক শিক্ষাখণ্ডত কৰা শিক্ষা আইনৰ সংশোধনৰ বাবে মেনন জনাজাত তেওঁ মণিলাল গান্ধীৰ নাতিনীয়েক আৰু মহাত্মা গান্ধীৰ আজো-নাতিনী

জন্ম পৰিচয়
১৯৫৯ চনত দক্ষিণ আফ্ৰিকাৰ ডাৰবানত মেননৰ জন্ম হৈছিল তেওঁৰ মাতৃ সীতা ধোপেলিয়া আৰু পিতৃৰ নাম শশীকান্ত ধোপেলিয়া তেওঁৰ মাতৃ মহাত্মা গান্ধীৰ নাতিনী আৰু মণিলাল গান্ধীৰ জ্যেষ্ঠ কন্যা আছিল মেনন ডাৰবানত ডাঙৰ-দীঘল হৈছিল য'ত তেওঁ প্ৰাৰম্ভিক শিক্ষজীৱন অতিবাহিত হৈছিল
শিক্ষা জীৱন
তেওঁ ডাৰবান-ৱেষ্টভিল বিশ্ববিদ্যালয় আৰু কেপ টাউন বিশ্ববিদ্যালয়ৰ পৰা উচ্চ শিক্ষা সাং কৰে তেওঁ সাহিত্যত আৰু প্ৰায়োগিক ভাষা-বিজ্ঞানত স্নাতক ডিগ্ৰী লাভৰ লগতে সাংবাদিকতাত ডিপ্লমা কৰে লাইচেষ্টাৰৰ দ্য মণ্টফৰ্ট বিশ্ববিদ্যালয়ৰ পৰা তেওঁ এম বি এ ডিগ্ৰী গ্ৰহণ কৰে ২০১৪ চনত জোহান্সবাৰ্গৰ উইটৱাটাৰচেণ্ড বিশ্ববিদ্যালয়ৰ পৰা তেওঁ পি এইচ ডি ডিগ্ৰী সম্পূৰ্ণ কৰে
গৱেষণা আৰু কৰ্মজীৱন
১৯৮০ চনৰ প্ৰথমাৰ্ধত ভিষ্টা মহাবিদ্যালয়,ইষ্ট ৰেণ্ড, আৰু ইউ ডি ডব্লিউত ইংৰাজী শিক্ষণৰ জৰিয়তে মেননে শৈক্ষিক কৰ্মজীৱন আৰম্ভ কৰে ১৯৮৫ চনত তেওঁ ভাৰতলৈ আহে আৰু সাংবাদিক হিচাপে সাতবছৰ কটায় আৰু বহুতো প্ৰকাশনত লিখা-মেলাও কৰে ১৯৯২ চনত তেওঁ দক্ষিণ আফ্ৰিকালৈ ঘূৰি যায় আৰু    ত যোগ দিয়ে তাত তেওঁ শিক্ষাৰ্থীৰ সৈতে অভিভাৱকক বৰ্ণবৈষম্য নীতিৰ বিৰুদ্ধে এক কৰোৱাৰ কামত নিয়োজিত হয়

তেওঁ ২০০৬ চনত দক্ষিণ আফ্ৰিকাৰ উচ্চ শিক্ষা সমিতিৰ উচ্চ শিক্ষা মানদণ্ড সমিতিত ৰাষ্ট্ৰীয় সমীক্ষাৰ নিৰ্দেশক হিচাপে নিৰ্ধাৰিত হৈছিল মেননে ২০০৭ চনৰ পৰা ২০০৮ চনলৈ ৰাষ্ট্ৰীয় শিক্ষাৰ্থী বিত্তীয় সাহায্য আঁচনিৰ ডাইৰেক্টৰেট পদবীত আছিল আৰু বোৰ্ড সদস্য হিচাপে নিযুক্ত হৈছিল আৰু মিনিষ্টেৰিয়েল সমিতিত সেৱা আগবঢ়াইছিল ২০১১ আৰু ২০১৩ চনৰ ভিতৰত মেননে উইটৱাটাৰচেণ্ড বিশ্ববিদ্যালয়ৰ পঞ্জীয়ক হিচাপে অধিষ্ঠিত হয়

2015 চনত, মেননে জোহান্সবাৰ্গ বিশ্ববিদ্যালয়ত শৈক্ষিক পৰিকল্পনা, গুণগত প্ৰসাৰ আৰু শৈক্ষিক কৰ্মচাৰী বিকাশৰ জ্যেষ্ঠ নিৰ্দেশক হিচাপে যোগদান কৰিছিল তেওঁ জোহান্সবাৰ্গ বিশ্ববিদ্যালয়ৰ পৰিচালনা সমিতিৰ  জ্ঞান আৰু পাঠক্ৰম সংস্কাৰৰ ডিকোলনাইজৰ দলৰো সদস্যতেওঁ 2010 চনৰ পৰা 2011 চনলৈ তেওঁ বিশ্ববিদ্যালয়সমূহৰ, উচ্চ শিক্ষা আৰু প্ৰশিক্ষণ বিভাগত কাৰ্যকৰী উপ মহানিৰ্দেশক পদত আছিল পূৰ্বতে,2008 চনৰ পৰা 2010 চনলৈকে তেওঁ ৰাষ্ট্ৰীয় শিক্ষা বিভাগৰ উচ্চ শিক্ষা পৰিকল্পনা আৰু বিকাশৰ মুখ্য নিৰ্দেশক হিচাপে নিযুক্ত হৈছিল
মেননে দক্ষিণ আফ্ৰিকাৰ উচ্চ শিক্ষা প্ৰণালীক স্বাধীনতা দিয়াক লৈ কৰা গৱেষণা আৰু লিখা-মেলা কৰিছে তেওঁৰ এই বিষয়ত দুখন পত্ৰ প্ৰকাশ পাইছে তেওঁৰ কামবোৰে দেশৰ উচ্চ শিক্ষা প্ৰণালীৰ আইনত পৰিশোধন আনে

বৈবাহিক জীৱন
মেনন সুনীল মেননৰ সৈতে বিবাহ পাশত আবদ্ধ হয় আৰু বৰ্তমান তেওঁলোক দক্ষিণ আফ্ৰিকাৰ জোহান্সবাৰ্গত বাস কৰেতেওঁলোকৰ কন্যা সুনীতা মেননে দক্ষিণ আফ্ৰিকাৰ এখন দৈনিক কাকত বিজিনেছ ডেত সাংবাদিক হিচাপে কাম কৰে

প্ৰকাশিত ৰচনা
        (2006)      
      (2015)
   :     (2017)

টোকা
"      ,"       24  25 (20062007): 188213.
          :         ()
       - :  - 
     :        

তথ্যউৎস

শ্ৰেণী:দক্ষিণ আফ্ৰিকাৰ ব্যক্তি
শ্ৰেণী:সাহিত্যিক
শ্ৰেণী:শিক্ষাবিদ
শ্ৰেণী:মহাত্মা গান্ধী
কীৰ্তিনাথ হাজৰিকা () (১৯২২-২০০২) সাহিত্যিক কীৰ্তিনাথ হাজৰিকাৰ জন্ম হয় গোলাঘাট জিলাত তেওঁ ১৯৬৫ চনৰ পৰা দীৰ্ঘদিনৰ বাবে দৈনিক অসম বাতৰি কাকতৰ সম্পাদক হৈ আছিল আৰু দৈনিক অসমীয়া কাকতৰ উপ-সম্পাদক, নতুন অসমীয়া কাকতৰ সম্পাদক পদত কাৰ্যনিবাহ কৰিছিল তেওঁ ৰামধেনুৰ লগতো জড়িত আছিল তেওঁ ১৯৮৮ চনত অসম সাহিত্য সভাৰ হাইলাকান্দি অনুষ্ঠিত হোৱা  ৫৪ তম অধিৱেশনৰ সভাপতিত্ব কৰিছিল কীৰ্তিনাথ হাজৰিকাৰ ২০০২ চনৰ ৩ মে তাৰিখে দেহৱসান ঘটে

সাহিত্যিক অৱদান
অনুবাদ গ্ৰন্থ
এহেজাৰ এনিশাৰ সাধু,
দাপোণৰ দেশত এলিচ,
ৰামধেনু,
নৈখনে কথা কোৱাৰ দিছা,
মতিলাল ঘোষ,
গৌতম বুদ্ধ, 
কিতাপৰ বিচিত্ৰ পৃথিৱী,
মনৰ কথা

শিশু সাহিত্য
ফুটুকাৰ ফেন, 
অলৌগুটি টলৌগুটি,
হুঁচৰিয়ে হাওঁ

অন্যান্য গ্ৰন্থ
নাৰদৰ ডায়েৰী,
বিকৰ্ষণ আকৰ্ষণ, 
অসমীয়া সাংবাদিকতা, 
অসম আৰু নেতৃত্ব

পুৰস্কাৰ প্ৰাপ্ত বঁটা আৰু সন্মান
শ্ৰীমন্ত শংকৰদেৱ বঁটা, (১৯৮৬)
দুৰ্গাৰতন বঁটা, (১৯৮৭)
সাহিত্যিক পেঞ্চন,(১৯৮৭)
বি ডি গোৱেঙ্কা বঁটা, (১৯৮৮)

তথ্য সংগ্ৰহ

শ্ৰেণী:অসম সাহিত্য সভাৰ সভাপতি
শ্ৰেণী:অসমীয়া প্ৰবন্ধকাৰ
শ্ৰেণী:অসমীয়া শিশু সাহিত্যিক
শ্ৰেণী:শ্ৰীমন্ত শংকৰদেৱ বঁটা বিজয়ী
শ্ৰেণী:সাহিত্য অকাডেমি অনুবাদ বঁটা বিজয়ী
কীৰ্ত্তিমুখ বা কীৰ্তিমুখ (সংস্কৃত: ) হৈছে বিশাল দন্তযুক্ত, আৰু মেলি থকা মুখেৰে এক উগ্ৰ দানৱৰ চানেকি ভাৰতৰ হিন্দু মন্দিৰৰ স্থাপত্যসমূহত ইয়াক সততে দেখা যায় দক্ষিণ-পূব এছিয়া আৰু প্ৰায়ে বৌদ্ধ স্থাপত্যতো ইয়াৰ উপস্থিতি দেখা পোৱা যায়

ই আন হিন্দু কিংবদন্তি জীৱ যেনে মকৰ আদিৰ দৰে নহয় কীৰ্তিমুখ মূলতঃ শিল্পৰ এক আলংকৰিক চানেকি ইয়াৰ উৎপত্তি স্কন্দ পুৰাণ আৰু শিৱ পুৰাণৰ পৰা এক কিংবদন্তি ৰুদ্ৰ সংহিতাৰ যুদ্ধ খণ্ডৰ পৰা হৈছে 

 উৎপত্তি আৰু বৈশিষ্ট্য 
 নেপালৰ কাঠমাণ্ডুৰ এটা হিন্দু মন্দিৰৰ প্ৰৱেশদ্বাৰৰ ওপৰত কীৰ্তিমুখ
সংস্কৃতত কীৰ্তি শব্দৰ অৰ্থ হৈছে যশ বা গৌৰৱ কীৰ্তিমুখৰ উৎপত্তিৰ কাহিনীটো অসুৰৰ ৰজা জলন্ধৰৰ সৈতে জড়িত ,        ,    .  :  , 1946, .175 জলন্ধৰ আছিল শিৱৰ ক্ৰোধাগ্নিৰ পৰা জন্মলাভ কৰা এক পৰম শক্তিশালী আৰু কীৰ্তিমান অসুৰ আত্মগৰ্বৰ ফলত তেওঁ শিৱক প্ৰত্যাহ্বান জনাবলৈ নিজৰ দূত ৰাহুক প্ৰেৰণ কৰিছিল ৰাহুৱে দূত হিচাপে গৈ শিৱৰ পৰা পাৰ্বতীক জলন্ধৰৰ পত্নী হিচাপে দাবী কৰিছিল., . 176 তেতিয়া শিৱ অতিশয় ক্ৰোধান্বিত হয় আৰু তেওঁৰ তৃতীয় নয়নৰ পৰা শক্তিৰ প্ৰচণ্ড নিৰ্গমন ঘটি এক ভয়ংকৰ ভোকাতুৰ সিংহৰ সৃষ্টি কৰিছিল আতংকিত ৰাহুৱে শিৱৰ কৃপা ভিক্ষা কৰাত শিৱই কীৰ্তিমুখৰ ক্ষুধা নিবাৰণ কৰিবলৈ নিজৰেই মাংস খাবলৈ পৰামৰ্শ দিলে., . 180 গতিকে কীৰ্তিমুখে শিৱৰ আদেশ অনুসৰি ঠেংৰ পৰা আৰম্ভ কৰি স্বেচ্ছাই তেওঁৰ শৰীৰটোখ্ভক্ষণ কৰে আৰু কেৱল মুখখন বাকী ৰয় ফলত শিৱ সন্তুষ্ট হয় আৰু ইয়াক কীৰ্ত্তিমুখ নাম দি ঘোষণা কৰে যে ই সদায় তেওঁৰ মন্দিৰৰ দুৱাৰমুখত থাকিব সেয়ে কীৰ্তিমুখক শিৱৰ প্ৰতীক হিচাপে গণ্য কৰা হয় 

দক্ষিণ ভাৰতীয় স্থাপত্যসমূহত কীৰ্তিমুখক প্ৰায়ে মন্দিৰৰ শিখৰ বা দেৱতাৰ প্ৰতিমূৰ্তিৰ ওপৰত আলংকৰিক চানেকি হিচাপে ব্যৱহাৰ কৰা হয় কীৰ্তন্মুখে মূলতঃ এক দানৱ-মুখা বা প্ৰৱেশদ্বাৰৰ অভিভাৱক হিচাপে কাম কৰে., . 182

কীৰ্ত্তিমুখক কেতিয়াবা আন এটা ভাস্কৰ্য্য উপাদান সিংহমুখাৰ (সিংহমুখ) সৈতে সানমিহলি কৰা হয় কিন্তু কীৰ্তিমুখ হৈছে সৰ্ব ভক্ষণকাৰীৰ আকৃতি ,   

উখহি উঠা চকুৰ এই দানৱীয় মুখখন বহু হিন্দু মন্দিৰত অভ্যন্তৰলৈ যোৱা প্ৰৱেশদ্বাৰৰ ওপৰত স্থাপন কৰা হয় ,     :          দ্ৰাবিড় স্থাপত্য আৰু অন্যান্য ঠাইত ই গৱাক্ষৰ চানেকিৰ শীৰ্ষত থাকে অধিকাংশ স্থাপত্যত ইয়াক কেৱল এখন মুখ হিচাপে দেখা যায় যদিও কিছুমান ঠাইত ইয়াৰ বাহু দুটাও চিত্ৰিত কৰা হয় শিৱৰ জঁটাতো কেতিয়াবা এই চানেকি পোৱা যায়, . 182

কিছুসংখ্যক লেখকে কীৰ্তিমুখক গ্ৰীক কিংবদন্তিৰ অউৰ'বৰ'ছৰ সৈতে তুলনা কৰিছে

তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:হিন্দুধৰ্মৰ কিংবদন্তি জীৱ
কুঁহি আলোচনীখন নামনি অসমৰ সৰভোগৰ পৰা প্ৰকাশিত অসমীয়া ভাষাৰ এখন ত্ৰিমহীয়া আলোচনী এই ভিন্নবিষয়ক আলোচনীখন ১ জানুৱাৰী, ২০১৪ তাৰিখৰ পৰা প্ৰকাশিত হৈ আছে 

তথ্য সংগ্ৰহ
১৯৮৬ চনত অসমত নতুন শিক্ষা-নীতি প্ৰৱৰ্তন কৰা হয় আৰু সেই শিক্ষা-নীতিৰ আধাৰত অসমত প্ৰাথমিক স্তৰৰ পৰা নতুন পাঠ্যপুথি প্ৰণয়নৰ ব্যৱস্থা কৰা হয় সেই অনুসৰি প্ৰাথমিক স্তৰৰ অসমীয়া মাতৃভাষা বিষয়ৰ পাঠ্যপুথি প্ৰস্তুত কৰা হৈছিল কুঁহিপাঠ নামৰ এই পাঠ্যপুথিসমূহৰ সংকলন সম্পাদনা দায়িত্বত আছিল নৱকান্ত বৰুৱা এই কামত তেওঁৰ সহযোগী হিচাপে আছিল গুৱাহাটীৰ নতুন ফটাশিল টাউন হাইস্কুলৰ প্ৰধান শিক্ষক তথা শিশু সাহিত্যিক গৌৰীকান্ত ভূঞা প্ৰথম মানৰ বাবে কুঁহিপাঠ প্ৰথম ভাগ, দ্বিতীয় মানৰ বাবে কুঁহিপাঠ দ্বিতীয় ভাগ, তৃতীয় মানৰ বাবে কুঁহিপাঠ তৃতীয় ভাগ আৰু চতুৰ্থ মানৰ বাবে কুঁহিপাঠ চতুৰ্থ ভাগ নামেৰে চাৰিটা ভাগ প্ৰকাশ হৈছিল আৰু প্ৰায় ২০০০ চন পৰ্যন্ত চৰকাৰী প্ৰাথমিক বিদ্যালয়ত অসমীয়া মাতৃভাষাৰ পাঠ্যপুথি ৰূপে প্ৰচলন আছিল এই সময়চোৱাৰ ভিতৰত সময়ে সময়ে ইয়াৰ সংশোধন, সংবদ্ধৰ্নো কৰা হৈছিল কুঁহিপাতৰ প্ৰকাশৰ দায়িত্বত আছিল অসম ৰাজ্যিক পাঠ্যপুথি প্ৰণয়ন আৰু প্ৰকাশন নিগম লিমিটেড, গুৱাহাটী প্ৰকাশকৰ আগ-কথাত উল্লেখ কৰা হৈছে যে এই পাঠ্যপুথিখন অসম প্ৰাথমিক শিক্ষাধিকাৰ আৰু ৰাজ্যিক শিক্ষা আৰু গৱেষণা পৰিষদে যৌথভাৱে অনুমোদন দিয়া পাণ্ডুলিপি

 শিশু পাঠ্যপুথি হিচাপে কুঁহিপাঠ 
কুঁহিপাঠতো অসমীয়া ভাষাৰ একেবাৰে প্ৰাথমিক দিশ যেনে- বৰ্ণ পৰিচয়, শব্দ-গঠন, যুক্তাক্ষৰ, উচ্চাৰণ আদি মৌখিক দিশৰ সমান্তৰালকৈ আখৰ লিখন, স্বৰচিহ্ন, যুক্তাক্ষৰ সংযোগত আখৰৰ পৰিৱৰ্তন, ব্যাকৰণৰ নিয়ম আদিবোৰ দিশ ক্ৰমান্বয়ে আয়ত্ত কৰিবলৈ শিকোৱা হৈছে প্ৰথম মানৰ বাবে ৰচিত কুঁহিপাঠৰ প্ৰথম ভাগত কেৱল বৰ্ণ পৰিচয় আৰু শব্দত ইয়াৰ ব্যৱহাৰৰ দিশটো শিকোৱা হৈছে ইয়াত কোনো যুক্তাক্ষৰৰ পৰিচয় দিয়া হোৱা নাই অৱশ্যে বৰ্ণ পৰিচয়ৰ ক্ষেত্ৰত বৰ্ণমালাৰ ক্ৰম অনুসাৰে নকৰি আখৰৰ গঢ়ৰ দিশৰ পৰা ছাত্ৰ-ছাত্ৰীক শিকোৱাৰ যত্ন কৰা হৈছে উদাহৰণ স্বৰূপে- ব, ৰ, ৱ, ক, ধ, ঝ লগতে পাঠৰ তলত কাঁড় চিনেৰে আখৰ লিখাৰ নিৰ্দেশ দিয়া আছে
যুক্তাক্ষৰৰ পৰিচয় দ্বিতীয় মানৰ কুঁহিপাঠত সংযোগ কৰা হৈছে লগতে যুক্তাক্ষৰৰ লিখন আৰু ব্যৱহাৰ থকা প্ৰচুৰ উদাহৰণ আকৰ্ষণীয় ৰূপত উপস্থাপন কৰা হৈছে জটিল যুক্তাক্ষৰ বা তিনি-চাৰিটা আখৰৰ যুক্তাক্ষৰৰ পৰিচয় তৃতীয় মানৰ কুঁহিপাঠত দিয়া হৈছে চতুৰ্থ মানত বাক্য ৰচনা আৰু ব্যাকৰণৰ প্ৰাথমিক বিষয়বোৰৰ পৰিচয় সন্নিবিষ্ট হৈছে সেইদৰে উচ্ছাৰণৰ বাবে জিভা-কেঁকুৰিকে ধৰি বহুতো অনুশীলনীৰ সংযোগ আছে
শিশুৰ চৰিত্ৰ গঠনত সহায়ক বিভিন্ন বিষয়ৰ সন্নিবিষ্ট হৈছে তৃতীয় ভাগত ৰজা আৰু ভাটৌ চৰাই, ভাল বেয়া, চতুৰ্থ ভাগত গুণী পুত্ৰ কবিতা, ছৱিৰে পাঠ এক আৰু দুই হজৰতৰ উপদেশ আদিৰ কথাও এই প্ৰসংগতে উল্লেখ কৰিব পাৰি পৰিষ্কাৰ-পৰিচ্ছন্নতা, শৃংখলাবদ্ধতা, সজ আচৰণ, জাতীয়তাবোধ, ভাতৃত্ববোধ, ঐতিহ্যৰ প্ৰতি শ্ৰদ্ধা প্ৰদৰ্শন আদি চৰিত্ৰ গঠনত সহায়ক শিক্ষা কুঁহিপাঠৰ পাতে পাতে পৰিলক্ষিত হয়

 তথ্য উৎস 

শ্ৰেণী:অসমীয়া গ্ৰন্থ